Försäkringsaktiebolaget Alandia. P&I-vakuutusehdot - PDF\nFörsäkringsaktiebolaget Alandia. P&I-vakuutusehdot\nDownload "Försäkringsaktiebolaget Alandia. P&I-vakuutusehdot 1.6.2014"\n1 Försäkringsaktiebolaget Alandia P&I-vakuutusehdot\n2 Sisältö sivu 3 luku I alustavat säännökset Sääntö 1 Määritelmät Sääntö 2 Vakuutuksen perusteet Sääntö 3 Yleiset ehdot 5 luku II vakuutuksen laajuus Sääntö 4 Vastuu henkilöistä Sääntö 5 Vastuu lastista Sääntö 6 Vastuu viivästyksestä Sääntö 7 Vastuu päästöistä Sääntö 8 Muu vastuu Sääntö 9 Vastuu kustannuksista Sääntö 10 Rahdinantajan vastuu 11 luku III vakuutussuojan edellytykset Sääntö 11 Edellytykset 12 luku IV poikkeukset vakuutussuojassa Sääntö 12 Poikkeukset 12 luku V muut määräykset Sääntö 13 Todistukset ja vakuuden asettaminen Sääntö 14 Kuittaus Sääntö 15 Takautumisoikeus Sääntö 16 Vanhentuminen Sääntö 17 Maksaminen Sääntö 18 Vakuutuksenantajan menettely Sääntö 19 Sovellettava laki, tuomiovalta ja asian käsittely merivahingonlaskijan luona Sääntö 20 Erityiseen harkintaan perustuva korvaus Sääntö 21 Vakuutuskausi Sääntö 22 Vakuutusmaksuvero Sääntö 23 Korot Sääntö 24 Vakuutusmaksut ja omavastuut Sääntö 25 Panttioikeus erääntyneiden saatavien johdosta Sääntö 26 Irtisanominen Sääntö 27 Vakuutuksen päättyminen Sääntö 28 Irtisanomisen tai vakuutuksen päättymisen seuraukset Sääntö 29 Vakuutusmaksun alennus alusta makuutettaessa Sääntö 30 Vakuutetut ja kanssavakuutetut Sääntö 31 Laivaston vakuuttaminen Sääntö 32 Lähipiirin yritykset Sääntö 33 Aluskiinnitys Sääntö 34 ITOPF -jäsenyys\n3 P&I-vakuutusehdot LUKU I Alustavat säännökset SÄÄNTÖ 1 Määritelmät Näiden ehtojen alkuperäinen versio on ruotsinkielinen. Ehdot on käännetty myös suomen ja englanninkielelle. Jos eri kieliversiot ovat keskenään ristiriidassa, noudatetaan ensi sijassa ruotsinkielistä versiota. Jäljempänä mainittuja sanoja ja ilmaisuja käytetään näissä ehdoissa seuraavissa merkityksissä. Alus Alus tai muu kelluva rakennelma, jota käytetään tai joka on tarkoitettu käytettäväksi merenkulkuun, sekä sen osa tai osuus, joille vakuutuksenantaja näiden ehtojen mukaisesti on antanut vakuutuskirjan. Bunkkeriyleissopimus International Convention on Civil Liability for Bunker Oil Pollution Damage 2001 CLC International Convention on Civil Liability for Oil Pollution Damage 1969 Protocol to the International Convention on Civil Liability for Oil Pollution Damage 1992 Hyväksyä/Hyväksyminen Hyväksyä kirjallisesti / kirjallinen hyväksyminen. ISM-säännöstö International Safety Management Code. ISPS-säännöstö International Ship and Port Facility Security Code. ITOPF International Tanker Owners Pollution Federation Limited. Kanssavakuutetut Fyysinen tai juridinen henkilö, joka on merkitty kanssavakuutetuksi vakuutuskirjaan. Kaskovakuutus Vakuutus, joka kattaa vakuutetun aluksen menetyksen tai alusta, sen koneistoa ja tarpeistoa kohdanneen vahingon, sekä muut vakuutukset kokonaishäviön varalta. Matkustajat Henkilö, jota kuljetussopimuksen nojalla kuljetetaan aluksella. Miehistö Jokainen henkilö, aluksen päällikkö mukaan lukien, joka työ sopimuksen perusteella palvelee tai tulee palvelemaan vakuutetulla aluksella. Myöntää/Myöntäminen Myöntää kirjallisesti / kirjallinen myöntäminen. OPA 90 US Oil Pollution Act of Sopia/Sopimus Sopia kirjallisesti / kirjallinen sopimus. Vakuutettu Fyysinen tai juridinen henkilö, jonka vastuun vakuutus kattaa ja joka on merkitty vakuutetuksi vakuutuskirjaan. Vakuutuksenantaja Försäkringsaktiebolaget Alandia. Vakuutuksenottaja Fyysinen tai juridinen henkikö, joka on solminut vakuutussopimuksen vakuutuksenantajan kanssa ja joka on merkitty vakuutuksenottajaksi vakuutuskirjaan. Vakuutussopimuksessa vakuutuksenottaja on aina myös vakuutettu ellei toisin ole sovittu. SÄÄNTÖ 2 Vakuutuksen perusteet Vakuutuksen laajuus ilmenee näistä ehdoista, ellei vakuutuksenottajan ja vakuutuksenantajan välillä ole muuta sovittu. Vakuutus kattaa vakuutuksenottajan vastuun, kustannukset tai kulut, jotka tälle ovat aiheutuneet vakuutusaikana sattuneesta tapahtumasta, joka on suora seuraus aluksen käytöstä. Vakuutuksenantaja korvaa luvun II mukaisen vastuun, kustannukset tai kulut ainoastaan siinä määrin kuin vakuutuksenottaja P&I-vakuutusehdot\n4 ensin on ne itse korvannut tai maksanut, ellei vakuutuksenantaja toisin päätä tai ellei muuta ole erityisesti näissä ehdoissa määrätty ( pay to be paid -periaate). Vakuutussopimus on voimassa vain vakuutuksenottajan ja vakuutuksenantajan välillä. Vahingon kärsineellä osapuolella ei ole näiden ehtojen mukaan oikeutta vaatia korvausta suoraan vakuutuksenantajalta, paitsi jos sellainen oikeus perustuu pakottavaan lainsäädäntöön tai mikäli näissä ehdoissa nimenomaisesti on niin määrätty. Vakuutus ei kata vakuutuksenantajan määräämää tai vakuutuksen ottajan kanssa sovittua omavastuuta. Vakuutuskorvaus on rajoitettu siihen määrään, johon vakuutuksen ottajalla oli tai olisi ollut oikeus rajoittaa vastuunsa kussakin tapauksessa noudatettavien laivanisännän vastuurajoitusta koskevien lakien tai muiden oikeussääntöjen mukaan, vaikka laivanisäntä jostakin syystä olisi menettänyt oikeutensa vastuunrajoitukseen ja siitä riippumatta, onko rajoitusrahastoa perustettu tai ei. Vakuutuksenantajalla on oikeus vakuutusaikana muuttaa vakuutusehtoja, mikäli niiden soveltaminen voi johtaa Yhdistyneiden kansakuntien päätösten mukaisten sanktioiden, kieltojen tai rajoitusten rikkomiseen tai taloudellisten tai kaupankäyntiin liittyvien sanktioiden, lakien tai päätösten rikkomiseen Euroopan unionissa, Isossa-Britanniassa tai Amerikan yhdysvalloissa, Ranskassa, Venäjän federaatiossa, Kiinan kansantasavallassa tai valtiossa, jossa vakuutuksenantajalla on rekisteröity tai pysyvä toimipaikka. SÄÄNTÖ 3 Yleiset ehdot 1 Vakuutuksenottajan tiedonantovelvollisuus Vakuutuksenottajan tulee ennen vakuutussopimuksen solmimista antaa vakuutuksenantajalle kaikki ne alusta koskevat tiedot, joita tämä pyytää samoin kuin kaikki muutkin tiedot, joilla on merkitystä vakuutuksenantajalle vakuutusriskiä arvioitaessa. Mikäli vakuutuksenottaja myöhemmin havaitsee, että hänen antamansa tiedot ovat olleet puutteellisia, virheellisiä tai harhaan johtavia, on hänen viivytyksettä ilmoitettava siitä vakuutuksen antajalle. Jos vakuutuksenottaja on vilpillisesti laiminlyönyt ensimmäisen kappaleen mukaisen ilmoitusvelvollisuutensa, ei vakuutussopimus sido vakuutuksenantajaa. Jos vakuutuksenottaja on antanut tiedon, jonka hän tiesi tai jonka hänen olisi pitänyt tietää olevan puutteellinen, virheellinen tai harhaanjohtavia, ja jos on syytä kohtuudella olettaa, että vakuutuksenantaja asian oikean laidan tuntien ei olisi vakuutusta myöntänyt, on vakuutuksenantaja vastuusta vapaa. Jos voidaan olettaa, että vakuutuksenantaja olisi oikeat tiedot saatuaan myöntänyt vakuutuksen, mutta ainoastaan korkeampaa vakuutusmaksua vastaan tai muutoin toisilla ehdoilla kuin sovittu, vastaa vakuutuksenantaja sattuneesta vakuutustapahtumasta vain siinä määrin kuin näytetään, että puutteellisilla, virheellisillä tai harhaanjohtavilla tiedoilla ei ole ollut vaikutusta vakuutustapahtuman sattumiseen tai vahingon laajuuteen. Mikäli vakuutuksenottaja on huolimattomuudesta jättänyt ilmoittamatta tuntemansa seikan, jonka merkityksen vakuutuksenantajalle hän ymmärsi tai hänen olisi pitänyt ymmärtää huomioon ottaen tavanomainen liiketoiminta tai alan käytäntö, sovelletaan tämän pykälän kolmatta kappaletta. Sama koskee myös tilannetta, jossa ensimmäisen kappaleen toisen virkkeen mukainen ilmoitusvelvollisuus on laiminlyöty. Jos voidaan olettaa, että vakuutuksenottaja ei ennen sopimuksen solmimista tiennyt tai että tavanomaiseen liiketoimintaan tai alan käytäntöön nähden hänen ei olisi pitänytkään tietää, että hänen ilmoittamansa tieto ei ollut oikea, ei väärän tiedon antamisella ole vaikutusta vakuutuksenantajan vastuuseen. 2 Vaaran lisääntyminen Jos vakuutettu riski kasvaa vakuutussopimusta solmittaessa ilmoitettujen olosuhteiden muutosten johdosta, kyseessä on vahingon vaaran lisääntyminen. Vakuutuksenottajalla on velvollisuus ilmoittaa vakuutuksenantajalle vaaran lisääntymisestä viivytyksettä heti, kun vakuutuksenottaja on saanut tietää asiasta. Jos vakuutuksenottaja vakuutussopimuksen solmimisen jälkeen aiheuttaa vaaran lisääntymisen tai siihen myöntyy ja jos se ei ole sellainen, jonka vakuutuksenantajan on katsottava ottaneen huomioon, on vakuutuksenantaja vapaa vastuusta, mikäli hän vaaran lisääntymisestä tietoisena ei olisi vakuutusta myöntänyt. Jos voidaan olettaa, että vakuutuksenantaja vaaran lisääntymisestä huolimatta olisi myöntänyt vakuutuksen, mutta vain suurempaa vakuutusmaksua vastaan tai muutoin toisilla ehdoilla kuin solmitussa sopimuksessa, vastaa vakuutuksenantaja tapahtuneesta vahingosta ainoastaan siinä määrin kuin näytetään, että vaaran lisääntymisellä ei ole ollut vaikutusta vakuutustapahtuman sattumiseen tai vahingon laajuuteen. Jos vaara on lisääntynyt ilman, että vakuutuksenottaja on sen aiheuttanut tai siihen myöntynyt, ja vakuutuksenottaja on ilman kohtuullista syytä laiminlyönyt ilmoittaa siitä vakuutuksenantajalle, sovelletaan tämän pykälän toisen kappaleen mukaisia seurauksia. Mikäli vaaran lisääntymisen aiheuttaneen toimenpiteen tarkoituksena on ollut estää henkilö- tai omaisuusvahinko ja siihen on ryhdytty sellaisissa olosuhteissa, että toimenpidettä on pidettävä puolustettavissa olevana, ei toimenpiteellä ole vaikutusta vakuutuksenantajan vastuuseen. 3 Katsastus Vakuutuksenantajalla on oikeus milloin tahansa vakuutusaikana nimetä katsastaja suorittamaan aluksen katsastuksen vakuutuksenantajan puolesta. Kun alus on ollut makuutettuna yli kuusi kuukautta, on vakuutuksenottajan ilmoitettava vakuutuksenantajalle vähintään seitsemän päivää ennen kuin alus jättää makuutuspaikkansa sen liikenteeseen laittamista varten, jotta vakuutuksenantajalla olisi mahdollisuus katsastuttaa alus tämän pykälän ensimmäisen kappaleen mukaisesti. Mikäli vakuutuksenottaja ei tee yhteistyötä katsastuksen yhtey dessä tai jos hän laiminlyö tämän pykälän toisen kappaleen mukaisen ilmoituksen tekemisen vakuutuksenantajalle, vastaa vakuutuksenantaja syntyneestä vastuusta, kustannuksista tai 4 P&I-vakuutusehdot\n5 kuluista ainoastaan, jos vakuutuksenottaja voi näyttää, että näillä ei ole yhteyttä sellaisiin aluksessa oleviin vikoihin tai puutteisiin, jotka olisivat tulleet ilmi tämän pykälän ensimmäisen kappaleen mukaisessa katsastuksessa. Mikäli katsastuksen yhteydessä ilmenee seikkoja, jotka vakuutuksenantaja katsoo aluksen viaksi tai puutteeksi, on tällä oikeus sulkea pois vakuutuksesta määrättyjä vastuita, tappioita, kustannuksia ja kuluja, kunnes viat tai puutteet on korjattu. 4 Todistustaakka korvausvaatimuksen yhteydessä Kun vakuutuksenottaja vaatii korvausta vahingon johdosta, on tämän näytettävä, että vahinko on vakuutusehtojen mukaisesti vakuutuksesta korvattava. Vakuutuksenottajan on myös näytet tävä vahingon suuruus. Vakuutuksenottajan tulee mahdollisimman pian antaa vakuutuksenantajalle kaikki asiakirjat ja tiedot, joilla voi olla merkitystä vakuutuksenantajan korvausvelvollisuutta arvioitaessa. Jos vahinko on vakuutuksenantajan mukaan aiheutunut tapahtumasta, jota vakuutus ei kata, on vakuutuksenantajan se todistettava, ellei näissä ehdoissa toisin määrätä. 5 Samastaminen Vakuutuksenantaja voi vakuutuksenottajaa kohtaan vedota vakuutuksenottajan hallituksen, toimitusjohtajan tai varatoimitusjohtajan tahallisuuteen tai tuottamukseen. Sama koskee vakuutuksenottajan kanssa samaan konserniin kuuluvan toisen yhtiön hallitusta, toimitusjohtajaa tai varatoimitusjohtajaa. Jos vakuutuksenottajana on avoin yhtiö tai kommandiittiyhtiö, voi vakuutuksenantaja vakuutuksenottajaa kohtaan vedota vakuu tuksenantajan vastuunalaisen yhtiömiehen tahallisuuteen tai tuottamukseen. Sama pätee laivanisännistöyhtiön pääisännän tahallisuutta ja tuottamusta sekä vakuutuksenottajan itsensä, mikäli tämä on yksityinen elinkeinonharjoittaja, tahallisuutta tai huolimattomuutta. Mikäli vastuunalainen yhtiömies tai pääisäntä on yhtiö, noudatetaan soveltuvin osin tämän pykälän ensimmäistä kappaletta. Vakuutuksenantaja voi vakuutuksenottajaa kohtaan vedota vakuutuksenottajan yhtiön tai konsernin ulkopuolisen henkilön tahallisuuteen tai tuottamukseen, jolle vakuutuksenottaja on siirtänyt päätösvaltaa asioissa, joilla vakuutussuojan kannalta on olennaista merkitystä. Tahallisuuden tai tuottamuksen on tuolloin liityttävä tämän päätösvallan käyttämiseen. Vakuutuksenantaja ei voi vakuutuksenottajaa kohtaan vedota aluksen päällikön, miehistön jäsenen tai muun aluksen palveluksessa olevan henkilön tahallisuuteen tai tuottamukseen johon tämä on merimiestointa harjoittaessaan syyllistynyt. Jos vakuutuksenottaja on työssä aluksella, vakuutuksenantaja ei voi vedota tämän huolimattomaan menettelyyn, jos se liittyy merimiestoimeen. Mikäli säännön 11 mukaista suojeluohjetta on rikottu, rinnastetaan sellaisen henkilön, joka vakuutuksenottajan puolesta on velvollinen noudattamaan suojeluohjetta tai valvomaan sen noudattamista, tahallisuus tai tuottamus vakuutuksenottajan omaan tämän pykälän ensimmäisen kappaleen mukaiseen tahallisuuteen tai tuottamuksellisuuteen. Sama pätee siinäkin tapauksessa, kun tämä henkilö on tämän pykälän neljännessä kappaleessa tarkoitetussa merimiestoimessa oleva henkilö. LUKU II Vakuutuksen laajuus SÄÄNTÖ 4 Vastuu henkilöistä 1 Henkilövahinko, sairaus, kotimatka ja kuoleman tapaus miehistö Vakuutus kattaa (a) työsopimukseen perustuvan vastuun henkilövahingosta, sairaudesta tai kuolemantapauksesta, joka sattuu vakuutetun aluksen miehistön jäsenelle aluksella tai matkalla alukselle tai sieltä pois, (b) muuhun perusteeseen kuin edellä kohdassa (a) mainittuun työsopimukseen perustuvan vastuun henkilövahingosta, sairaudesta tai kuolemantapauksesta, joka sattuu vakuutetun aluksen miehistön jäsenelle aluksella tai matkalla alukselle tai sieltä pois, (c) sairaanhoitokulut, kustannukset kotimatkasta ja hautajaisista sekä muut kulut, jotka johtuvat aluksen miehistölle aluksella, matkalla alukselle tai sieltä pois sattuneesta tapahtumasta silloin, kun niiden maksaminen tai korvaaminen on vakuutuksenottajan vastuulla, (d) sijaisen matkakulut vakuutetun aluksen miehistön jäsentä aluksella tai matkalla alukselle tai sieltä pois kohdanneen henkilövahingon, sairauden tai kuolemantapauksen johdosta, (e) miehistön jäsenen kotimatkakulut, jotka aiheutuvat tämän lähisukulaisen kuolemasta tai vakavasta sairaudesta sen jälkeen, kun miehistön jäsen on tullut palvelukseen alukseen, sekä tarpeelliset kustannukset ja kulut sijaisen lähettämiseksi tälle miehistön jäsenelle, (f) vakuutetun aluksen miehistön jäsenen kotimatkakustannukset, joista vakuutuksenottaja vastaa vakuutetun aluksen todellisen tai laskennallisen kokonaishäviön johdosta tai koska vakuutettu alus on haverin johdosta tullut merikelvottomaksi, jolloin miehistön lähettäminen alukselta on ollut välttämätöntä, (g) miehistön jäsenen kotimatkakustannukset ja korvauksen miehistön jäsenen kuolemantapauksen tai pitkäaikaisen työkyvyttömyyden yhteydessä, kun niiden syynä on työhön liittyvä tapaturma, sairaus tai vaara, mikäli näitä kustannuksia ja korvauksia ei muutoin ole katettu säännön 4 alla ja silloin kun vakuutuksenottajan velvollisuus maksaa nämä kustannukset perustuu vuoden 2006 Merityöyleissopimukseen tai Merityöyleissopimuksen jäsenvaltion vastaavaan kansal liseen lainsäädäntöön. Vakuutuksenantaja maksaa nämä kustannukset ja korvaukset vakuutuksenottajan edustajana tämän puolesta ja lukuun. Vakuutuksenottaja on velvollinen maksamaan nämä vakuutuksenantajalle takaisin kokonaisuudessaan. P&I-vakuutusehdot\n6 2 Palkka miehistö Vakuutus kattaa vakuutetun aluksen miehistön jäsenen palkan henkilövahingon ja sairauden yhteydessä sekä palkan aluksella, matkalla alukselle tai sieltä pois sattuneen kuolemantapauksen yhteydessä. Vakuutus kattaa myös aluksen miehistön jäsenen palkan vakuutetun aluksen todellisen tai laskennallisen kokonaishäviön yhteydessä tai jos alus on haverin johdosta tullut merikelvottomaksi, jolloin miehistön lähettäminen alukselta on ollut välttämätöntä kohdan 1 (f) mukaisesti. 3 Henkilökohtaisen omaisuuden vahingoittuminen tai menetys miehistö Vakuutus kattaa vastuun vakuutetun aluksen miehistön jäsenen henkilökohtaisen omaisuuden vahingoittumisesta tai menetyksestä sekä vastuun, joka perustuu näiden ehtojen säännön 11 2 c) mukaiseen sopimukseen. Vakuutus ei kuitenkaan kata arvoesineitä, käteistä rahaa, arvo papereita eikä harvinaisia tai arvokkaita esineitä. 4 Edellytykset maksuun suoraan miehistön jäsenille Mikäli vakuutuksenottaja on laiminlyönyt vuoden 2006 Merityöyleissopimuksen tai Merityöyleissopimuksen jäsenvaltion vastaavan kansallisen lainsäädännön mukaisen velvollisuutensa maksaa (a) miehistön jäsenen kotimatkakulut tai (b) korvauksen miehistön jäsenen kuoleman tai pitkäaikaisen työkyvyttömyyden yhteydessä, kun niiden syynä on työhön liittyvä tapaturma, sairaus tai vaara, tulee vakuutuksenantajan huolimatta sääntöön 2 sisältyvästä pay to be paid periaatteesta ja säännön 26 mukaisista ehdoista korvata tällaiset kustannukset tai maksaa tällainen korvaus suoraan miehistön jäsenelle tai henkilölle, jolla on lainmukainen oikeus sellaiseen korvaukseen tämän sijasta, kuitenkin aina seuraavilla edellytyksillä: (i) Miehistön jäsenellä tai henkilöllä, jolla on lainmukainen oikeus sellaiseen korvaukseen tämän sijasta, ei ole mitään täytäntöönpanokelpoista takautumisoikeutta muuta osapuolta kohtaan ja siten jäisi ilman korvausta. (ii) Korvaus, jonka vakuutuksenantaja on velvollinen maksamaan, ei missään olosuhteissa voi olla korkeampi sitä määrää, johon vakuutuksenottajalla olisi ollut oikeus vakuutusehtojen ja erikseen sovittujen ehtojen mukaan. (iii) Siinä tilanteessa, että vakuutuksenantajalla ei ole vastuuta vakuutuksenottajan esittämästä vaatimuksesta säännön 26 mukaan erääntyneistä vakuutusmaksuista tai muista kustannuksista johtuneen sopimuksen päättymisen vuoksi, tulee vakuutuksenantajan kuitenkin suorittaa tai maksaa sellainen vaatimus silloin, kun vaatimus perustuu ennen sopimuksen päättymistä sattuneeseen tapahtumaan. Vakuutuksenantaja suorittaa tai maksaa sellaisen vaatimuksen vakuutuksenottajan edustajana tämän puolesta ja lukuun. Vakuutuksenottaja on velvollinen maksamaan vakuutuksenantajan suorittaman korvauksen takaisin vakuutuksenantajalle kokonaisuudessaan. (iv) Vakuutuksenantaja suorittaa vakuutuksenottajan säännön 4 1 (g) mukaisen velvollisuuden maksaa korvauksia vakuutuksenottajan edustajana tämän puolesta ja lukuun. Vakuutuksenottaja on velvollinen maksamaan vakuutuksenantajan suorittaman korvauksen takaisin vakuutuksenantajalle kokonaisuudessaan. 5 Vastuu matkustajista Vakuutus kattaa vastuun vakuutetulla aluksella aiheutuneesta matkustajan henkilövahingosta, sairaudesta tai kuolemantapa uksesta. Vakuutus kattaa vastuun, kustannukset tai kulut, jotka johtuvat matkustajan vakuutetulle alukselle mukanaan tuomien matkatavaroiden tai henkilökohtaisen omaisuuden häviämisestä, niitä kohdanneesta vahingosta tai muista vakuutuksenottajan niihin kohdistuvista velvollisuuksista. Vakuutus kattaa vastuun vakuutetun aluksen matkustajaa kohdanneesta vahingosta tai menetyksestä, joka on syntynyt haverin seurauksena, mukaan lukien vastuun kustannuksista, jotka syntyvät matkustajien ja heidän matkatavaroidensa kuljettamisesta määräpaikkaan tai siihen satamaan, josta matka alkoi sekä vastuun matkustajien ylläpidosta. Haverilla tarkoitetaan tässä säännössä joko (a) yhteentörmäystä, karilleajoa, räjähdystä, tulipaloa tai muuta sellaista tapahtumaa, jonka seurauksena alus tulee sellaiseen kuntoon, että sen ei katsota voivan jatkaa matkaansa turvallisesti määränpäähän, tai (b) matkustajien henkeen, terveyteen tai turvallisuuteen kohdistuvaa uhkaa. Vakuutus kattaa myös vastuun vahingosta, sairaudesta tai kuole mantapauksesta matkalla vakuutetulle alukselle tai sieltä pois aluksen omilla veneillä tai aluksen ollessa satamassa myös muilla veneillä. Huolimatta siitä, mitä edellisessä kappaleessa sanotaan, vakuutus ei kata henkilövahinkoja, sairautta, kuolemantapausta, omaisuuden vahingoittumista tai sen menetystä, viivytystä tai muuta välillistä vahinkoa, joka on aiheutunut matkustajan lentokuljetuksen tai muun kuljetuksen yhteydessä ennen tai jälkeen matkustajan kuljettamista vakuutetulla aluksella. Vakuutus ei myöskään kata vastuuta vakuutetulta alukselta tapahtuneella retkellä sattuneesta henkilövahingosta, sairaudesta, kuolemantapauksesta tai menetyksestä, ellei vakuutuksenantajan kanssa toisin ole sovittu. 6 Vastuunrajoitus koskien matkustajavahinkoja Siinä tapauksessa, että vastuu matkastajista koskee sellaista korvausvastuuta joka johtuu muusta kuin sodan vaaraa koskevasta vakuutustodistuksesta (Blue Card sertifikaatti), jonka vakuutuksenantaja on antanut joko : (a) matkustajien ja matkatavaroiden kuljetamista meritse koskevan vuoden 1973 Ateenan yleissopimuksen ja siihen liittyvän vuonna 2002 tehdyn pöytäkirjan 4a artiklan, tai 6 P&I-vakuutusehdot\n7 (b) merten matkustajaliikenteen harjoittajan vastuuta onnettomuustapauksessa koskevan 23 päivänä huhtikuuta 2009 annetun Euroopan parlamentin ja neuvoston asetuksen (EY) nro 392/2009 määräysten mukaisesti ja tällainen vastuu ( sertifioitu vastuu ) ylittää tai voi ylittää vakuutuskirjan mukaisen vakuutuksenantajan vastuunrajoituksen, (i) voi vakuutuksenantaja oman harkintansa mukaan siirtää sellaisen muuta matkustajavastuuta koskevan vaatimuksen, tai osan sellaisen vaatimuksen, maksamista myöhempään ajankohtaan, kunnes maksu sertifioidusta vastuusta tai vakuutuksenantajan päätöksen mukainen osa sertifioidusta vastuusta on suoritettu, (ii) se osa vakuutuksenantajan suorittamasta sertifioidusta vastuusta joka ylittää vakuutuskirjan mukaisen vakuutuksenantajan vastuunrajoituksen katsotaan vakuutuksenantajan myöntämäksi lainaksi vakuutuksenottajalle. Vakuutuksenottajan tulee maksaa tällaisen sertifioidun vastuun osa takaisin vakuutuksenantajalle. 7 Henkilövahinko, sairaus ja kuolemantapaus muut Vakuutus kattaa vastuun muulle henkilölle kuin aluksen miehistön jäsenelle tai matkustajalle vakuutetulla aluksella tai sen välittömässä yhteydessä aiheutuneesta henkilövahingosta, sairaudesta tai kuolemantapauksesta. Tämän säännön mukaan vakuutus kattaa seuraavat aluksella olevat henkilöt (a) miehistön jäsenen lähisukulainen, (b) henkilöt, joiden läsnäolo aluksella on välttämätöntä aluksen normaalin toiminnan kannalta, sekä (c) henkilöt, joiden läsnäolon aluksella vakuutuksenantaja on hyväksynyt. 8 Vapaamatkustajat ja pakolaiset Vakuutus kattaa vakuutuksenottajan kohtuulliset ja välttämättömät ylimääräiset kulut, jotka ovat suoraa seurausta siitä, että aluksella on vapaamatkustajia, hätään joutuneita tai pakolaisia, mikäli vakuutuksenottaja on näistä kuluista vastuussa tai vakuutuksenantaja on ne hyväksynyt. Tämän säännön mukaan vakuutus ei kata tulonmenetystä, arvon alenemista eikä muita välillisiä menetyksiä. 9 Ihmishenkien pelastus Vakuutus kattaa vastuun pelastuspalkkiosta, joka maksetaan vakuutetulla aluksella olleiden henkilöiden pelastamisesta tai sen yrityksestä, ei kuitenkaan vastuuta, jonka aluksen kaskovakuutus, lastinomistaja tai tavaravakuutus kattaa. 10 Karkotus Vakuutus kattaa vastuun sellaisista kustannuksista, jotka johtuvat vakuutetun aluksen miehistön jäsenille tai matkustajille annetusta maihinnousukiellosta tai näiden maastakarkotuksesta sekä sellaisista kustannuksista, jotka johtuvat sijaisten lähettämisestä näille miehistön jäsenille. 11 Reitiltä poikkeamisen kustannukset Vakuutus kattaa sellaiset ylimääräiset kustannukset polttoaineista, vakuutuksista, palkoista, varastoista, muonavarastoista ja satamamaksuista, jotka johtuvat aluksen tekemästä kohtuullisesta reitiltä poikkeamisesta hätään joutuneiden avustamiseksi, vakuutetulla aluksella olevien vahingoittuneiden tai sairaiden henkilöiden hoitamiseksi tai näiden tilalle tulevien henkilöiden alukselle ottamiseksi tai vapaamatkustajien, pakolaisten tai hätään joutuneiden maihin laskemiseksi kuitenkin sillä edellytyksellä, että vakuutuksenantaja on hyväksynyt syntyneet kustannukset tai ne ovat suoraa seurausta lainsäännöksistä. SÄÄNTÖ 5 Vastuu lastista 1 Vastuu lastista Vakuutus kattaa vastuun, kustannukset tai kulut, jotka johtuvat lastin menetyksestä, sen vahingoittumisesta tai muista siihen liittyvistä velvollisuuksista ennen lastin kuljettamista kuljetussopimuksen mukaisesti vakuutetulla aluksella, kuljettamisen aikana tai sen jälkeen. Vakuutus kattaa ajanjakson, joka alkaa enintään 14 päivää ennen lastauksen aloittamista lastin ollessa lastaussatamassa ja jatkuu enintään 14 päivää purkamisen aloittamisen jälkeen, vaikka lastia silloin edelleen olisi vakuutetussa aluksessa tai purkaussatamassa. Vakuutus kattaa vakuutuksenottajan lastin samassa määrin kuin muun henkilön omistaman lastin. Vakuutus kattaa kansilastin mikäli alus, lasti, kontit tai vastaavat kuljetusyksiköt ovat kaikin tavoin sopivia kansikuljetukseen ja konossementti, rahtikirja tai muu kuljetusasiakirja sallii kannella kuljettamisen ja siitä joko (a) ilmenee, että lasti kuljetetaan kannella ja se sisältää sellaista lastia koskevan vastuusta vapautuslausekkeen tai (b) siinä määrätään, että kuljetukseen sovelletaan Haagin tai Haag-Visbyn sääntöjä. Jos lastin arvo on ilmoitettu konossementissa, rahtikirjassa tai muussa kuljetusasiakirjassa, on vakuutuksenantajan vastuu rajoitettu siihen määrään, johon vakuutuksenottaja olisi voinut rajoittaa vastuunsa sovellettavien lakien tai muiden oikeussääntöjen mukaisesti mikäli vakuutuksenottaja ja vakuutuksenantaja eivät ole muuta sopineet. 2 Vastuu lastista usean rahdinkuljettajan suorittaessa kuljetuksen ja sen aluksesta alukseen lastauksen aikana Vakuutus kattaa vastuun, kustannukset tai kulut usean rahdinkuljettajan suorittaessa lastin kuljetuksen silloin, kun lasti on toisen rahdinkuljettajan hallussa sillä edellytyksellä, että kuljetus tapahtuu kauttakulkukonossementin tai jälleenlaivauksesta annettavan konossementin tai muun vakuutuksenantajan hyväksymän kuljetusasiakirjan perusteella, jonka mukaan kuljetus suoritetaan osittain vakuutetulla aluksella. Vakuutus kattaa vastuun, kustannukset ja kulut lastista sopimuksenmukaisen ja tavanomaisen aluksesta alukseen tapahtuvan lastauksen yhteydessä. P&I-vakuutusehdot\n8 3 Vastuu konossementin tiedoista Vakuutus kattaa vastuun väärästä tai puutteellisesta lastin kuvauk sesta tai muista virheellisistä tiedoista konossementissa, rahti kirjassa tai muussa kuljetusasiakirjassa. Vakuutus ei kuitenkaan kata vastuuta, kustannuksia tai kuluja, jotka johtuvat siitä, että (a) sellainen kuljetusasiakirja on päivätty etu- tai jälkikäteen tarkoittaen sitä, että asiakirja on päivätty lastin todellista alukseen lastaamispäivää tai sen kuljetettavaksiottamispäivää aikaisemmaksi tai myöhemmäksi, (b) sellainen kuljetusasiakirja sisältää sellaisen lastin kuvauksen, tiedon sen määrästä tai laadusta tai lastaussatamasta tai purkaussatamasta, jonka vakuutuksenottaja tai aluksen päällystö ymmärsi tai olisi pitänyt ymmärtää olevan virheellinen. 4 Vastuu lastin luovutuksesta Vakuutus kattaa vastuun lastin luovutuksesta väärälle vastaanottajalle, ei kuitenkaan silloin (a) kun kyseessä on siirtokelpoinen konossementti tai vastaavanlainen kuljetusasiakirja ja lasti on luovutettu ilman että se, jolle lasti on luovutettu, on tätä asiakirjaa esittänyt, (b) kun kyseessä on ei-siirtokelpoinen konossementti, rahtikirja tai vastaavanlainen kuljetusasiakirja ja lasti on luovutettu henkilölle, joka ei ole tämän asiakirjan mukainen oikea vastaanottaja tai joka ei ole laivaajan laillisesti määräämä oikea vastaanottaja, (c) kun kyseessä on ei-siirtokelpoinen konossementti, rahtikirja tai vastaavanlainen kuljetusasiakirja ja lasti on luovutettu ilman että se, jolle lasti on luovutettu, on tätä asiakirjaa siihen tehdyn merkinnän, lain tai vallitsevan tavan mukaan esittänyt. 5 Vastuu paperittoman järjestelmän käyttämisestä aiheutuneesta vahingosta Mikäli vakuutuksenantaja ei toisin päätä, vakuutus ei kata vastuuta, menetyksiä, kustannuksia ja kuluja, joita aiheutuu sellaisen sähköisen kauppajärjestelmän, jota vakuutuksenantaja ei ole hyväksynyt, käyttämisestä siinä määrin kuin sellaista vastuuta ja sellaisia menetyksiä, kustannuksia ja kuluja ei olisi syntynyt, jos olisi käytetty paperipohjaista kauppajärjestelmää (lukuun ottamatta niitä tapauksia, joista vakuutuksenantaja harkintansa mukaan toisin päättää). Sähköisellä kauppajärjestelmällä tarkoitetaan jokaista järjestelmää, joka korvaa tai jonka on tarkoitettu korvaavan paperiasiakirjan, jota käytetään tavaroita myytäessä ja/tai merikuljetuksen tai osittaisen merikuljetuksen ja muun kuljetuksen yhteydessä ja joka (a) toimii omistusoikeuden osoittajana tai (b) oikeuttaa asiakirjan haltijan vastaanottamaan tai pitämään hallussaan siinä tarkoitettu tavara, tai (c) toimii kuljetussopimuksena, jonka ehtojen mukaan sen osapuolten oikeudet ja velvollisuudet voidaan siirtää kolmannelle taholle. Asiakirjalla tarkoitetaan tässä säännössä sellaista asiakirjaa, joka sisältää jonkinlaista rekisteröityä tietoa, mukaan lukien, mutta siihen rajoittumatta tietokoneeseen rekisteröity tai muulla elektronisella tavalla aikaansaatu tieto. 6 Vastuu ylimääräisistä lastin käsittelykuluista Vakuutus kattaa tavanomaisten ennakoitavissa olevien kulujen lisäksi kohtuulliset ja välttämättömät kustannukset, jotka syntyvät (a) vahingoittuneen, lastin, jota ei ole vastaanotettu tai arvottoman lastin purkamisesta tai käsittelystä, (b) lastin purkamisesta, käsittelystä, varastoinnista ja uudelleenlastauksesta silloin, kun alus on kärsinyt vahingon, jonka täysin ehdoin otettu kaskovakuutus kattaisi. Ylimääräiset kustannukset edellä olevien kohtien a ja b mukaisesti korvataan vain siinä määrin kuin niitä ei korvata yhteisessä haverissa tai niitä ei voi vaatia joltakin toiselta sekä sillä edellytyksellä, että kustannukset eivät ole aiheutuneet lastin ominaisuuksista, jotka vakuutuksenottaja tunsi tai hänen olisi pitänyt tuntea. Vakuutus ei kata kustannuksia, jotka johtuvat toimenpiteistä, joihin vakuutetun aluksen miehistö on ryhtynyt tai joihin sen olisi pitänyt ryhtyä, tai aluksen ja sen varusteiden kohtuullisesta käytöstä. 7 Yhteinen haveri Saamatta jääneet osuudet yhteisessä haverissa Vakuutus kattaa sen osuuden yhteishaverin kuluista, erityisistä kustannuksista tai pelastuskustannuksista, jotka vakuutuksenottajalla on tai olisi ollut oikeus saada lastinomistajalta tai muulta taholta, jonka velvollisuutena on ollut suorittaa sellainen osuus yhteisessä haverissa, mutta joka kuljetussopimukseen liittyvän sopimusrikkomuksen vuoksi jää saamatta. Mikäli vakuutuksenottaja ei ole vaatinut yhteishaverisitou musta, korvaa vakuutus saamatta jääneen osuuden ainoastaan silloin, kun vakuutuksenottaja voi osoittaa, että hän ei lastia luovutettaessa tiennyt eikä hänen pitänytkään tietää, että matkan aikana oli ollut sellainen tapahtuma, joka olisi voinut johtaa korvaukseen yhteisessä haverissa. Jos yhteishaveriin osallistuva lasti tai muu omaisuus kuuluvat vakuutuksenottajalle, vakuutuksenottajan oikeus saada korvausta vakuutuksenantajalta on sama kuin silloin, jos osallistuva omaisuus olisi kuulunut jollekulle toiselle. Aluksen osuus yhteisessä haverissa Vakuutus kattaa vakuutetun aluksen osuuden yhteisessä haverissa, erityiset kustannukset tai pelastuskustannukset, joita aluksen kaskovakuutus ei kata sen vuoksi, että aluksen yhteiseen haveriin osallistuva arvo on vahvistettu aluksen kaskovakuutuksen mukaista arvoa suuremmaksi. Tämän kappaleen mukaisesta vakuutuskorvauksesta päätetään jokaisen yksittäisen tapauksen osalta vakuutuksenantajan suorittaman harkinnan mukaan. 8 Vastuu reitiltä poikkeamisesta Vakuutus ei kata lastiin liittyvää vastuuta, kustannuksia tai kuluja, jotka johtuvat vakuutuksenottajan reitiltä poikkeamisesta, huolimatta siitä, oliko kyseessä maantieteellinen tai muunlainen poikkeaminen, kuten myöhästyminen tai kuljetus sopimuksessa sovitun kuljetuksen laiminlyönti. 8 P&I-vakuutusehdot\n9 Vakuutuksenottajan on ilmoitettava reitiltä poikkeamisesta vakuutuksenantajalle niin pian kuin tämä on saanut siitä tiedon. Vakuutuksenantaja voi oman harkintansa mukaan päättää, korvataanko sellainen vahinko kokonaan, osittain vai erityisten ehtojen nojalla tai erityistä vakuutusmaksua vastaan. Mikäli vakuutuksenantaja katsoo, että vakuutuksenottaja tarvitsee lisävakuutuksen poikkeamisriskin kattamiseksi, voi hän vakuutuksenottajan lukuun ja tämän kustannuksella ottaa huolehtiakseen sellaisen vakuutuksen hankkimisesta. SÄÄNTÖ 6 Vastuu viivästyksestä Vakuutus kattaa pakottaviin oikeussäännöksiin perustuvan vastuun vakuutetun aluksen matkustajien, matkatavaran ja lastin kuljetuksen viivästymisen aiheuttamasta vahingosta. SÄÄNTÖ 7 Vastuu päästöistä 1 Vastuu öljyn tai muun aineen päästöistä Vakuutus kattaa vastuun, kustannukset tai kulut, jotka syntyvät vakuutetusta aluksesta päässeestä öljystä tai muusta aineesta tai siitä, että sellainen päästö uhkaa, mikäli vastuu, kustannukset tai kulut eivät ole tai voisi olla vuoden 1994 York-Antwerpen-sääntöjen mukaisessa yhteisessä haverissa korvattavia. Vakuutus kattaa myös kohtuulliset kustannukset, jotka ovat syntyneet sellaisten toimenpiteiden vuoksi, joihin on ryhdytty vahingon ehkäisemiseksi tai sen rajoittamiseksi. Ellei vakuutuksenantaja päätä toisin, vakuutus ei kata vastuuta, kustannuksia ja kuluja, jotka ovat syntyneet vakuutetulla aluksella aikaisemmin kuljetettujen vaarallisten jätteiden päästön vuoksi, joka on sattunut maalla sijaitsevalla kaatopaikalla, säilytys- tai tuhoamispaikassa. 2 Vakuutussuojan päästöjä koskeva vastuunrajoitus Vakuutuskorvaus öljypäästöstä tai muun aineen päästöstä johtuvasta vastuusta, kustannuksista tai kuluista on rajoitettu vakuutuskirjassa ilmoitettuun vastuunrajoitusmäärään. Vastuunrajoitus on voimassa siitä riippumatta, onko päästö tullut yhdestä vai useammasta aluksesta ja onko tapahtumasta johtuvia korvausvaatimuksia esitetty yhteen tai useampaan näiden ehtojen sääntöön vedoten. Mikäli tällaisten korvausvaatimusten summa ylittää vakuutuskirjassa ilmoitetun vastuurajoitusmäärän, vakuutuksenantajan vastuu kustakin vaatimuksesta on se osa vastuunrajoitusmäärästä, joka vastaa vaatimuksen osuutta kaikkien esitettyjen vaatimusten summasta. Vakuutuksenantajalla on aina oikeus rajoittaa vastuutaan laivanisännän vastuunrajoitusta koskevien lakien tai muiden oikeussäännösten mukaisesti, vaikka laivanisäntä jostakin syystä olisi menettänyt oikeutensa rajoitukseen ja riippumatta siitä, onko rajoitusrahastoa perustettu vai ei. Vakuutus ei kata vastuuta, kustannuksia ja kuluja, mukaan lukien sakot, jotka ovat aiheutuneet tapahtumasta, johon sovelletaan OPA 90 -lainsäädäntöä. SÄÄNTÖ 8 Muu vastuu 1 Vastuu muusta omaisuudesta Vakuutus kattaa vastuun, kustannukset tai kulut vakuutuksenottajalle kuulumattoman omaisuuden menetyksestä tai sille aiheutuneesta vahingosta omaisuuden ollessa vakuutetussa aluksessa tai sen ulkopuolella, siltä osin kuin sellaisesta vastuusta ei erityisesti ole näissä ehdoissa säädetty. Vakuutus ei kuitenkaan kata lainatun, vuokratun tai omistuksenpidätysehdoin hankitun omaisuuden menetystä tai sille aiheutunutta vahinkoa. 2 Vastuu yhteentörmäyksestä Vakuutus kattaa vastuun, kustannukset tai kulut, jotka ovat syntyneet toisen aluksen kanssa tapahtuneen yhteentörmäyksen tai kiinteän tai kelluvan esineen kanssa tapahtuneen yhteentörmäyksen seurauksena ja joita vakuutetun aluksen kaskovakuutus ei kata siitä syystä, että vastuun määrä ylittää aluksen vakuutusarvon. Edellä tarkoitettua rajoitusta ei sovelleta, mikäli vastuu, kustannus tai kulu on aiheutunut toisen aluksen pelastuksesta, poisviemisestä, hävittämisestä tai toisen aluksen hylyn merkitsemisestä tai toisella aluksella olevan lastin poisviemisestä tai tuhoamisesta. 3 Erityiskorvaus meripelastajalle Vakuutus kattaa vakuutuksenottajan vastuun erityiskorvauksen maksamisesta vakuutetun aluksen meripelastajalle sellaisista toimenpiteistä, joihin on ryhdytty ympäristövahingon estämiseksi tai rajoittamiseksi sillä edellytyksellä, että (a) tällainen vakuutuksenottajan velvollisuus perustuu joko vuoden 1989 kansainvälisen meripelastusyleissopimuksen 14 artiklaan tai vakuutuksenottajan solmimaan sellaiseen pelastussopimukseen, jonka ehdot vakuutuksenantaja on hyväksynyt ja (b) pelastettuun omaisuuteen osallisella ei ole velvollisuutta maksaa erityiskorvausta. 4 Este liikenteelle ja vastuu hylystä Vakuutus kattaa vastuun, kustannukset tai kulut, jotka ovat syntyneet siitä syystä, että vakuutettu alus on haverin vuoksi estänyt liikennettä. Vakuutus kattaa lisäksi vastuun, kustannukset tai kulut, jotka ovat syntyneet vakuutetun aluksen hylyn tai aluksella olleen lastin tai aluksesta tai sen hylystä peräisin olevan laitteiston pelastuksesta, poisviemisestä, hävittämisestä tai niiden merkitsemisestä silloin, kun sellaisiin toimenpiteisiin on lain nojalla ryhdyttävä tai kun niiden aiheuttamat kustannukset voidaan vaatia vakuutuksen ottajalta, mutta ei kuitenkaan siltä osin kuin aluksen kasko vakuutus kattaa sellaiset kustannukset. Vakuutuksenantajan hyväksi lasketaan hylyn ja muun pelastetun omaisuuden arvo. Vakuutus kattaa vastuun, kustannukset tai kulut, jotka voivat syntyä vakuutuksenantajalle hylyn tai lastin sijainnin vuoksi. P&I-vakuutusehdot\n10 Mikäli kaskovakuutuksenantaja ei ole ottanut hylyn omistusoikeutta itselleen, lakkaa vakuutuksenantajan vastuu kolmen vuoden kuluttua vakuutussopimuksen päättymisestä. 5 Vastuu sakoista Vakuutus kattaa sakot tai muun sellaisen jäljempänä kohdissa a d tarkoitetun maksun, joka on laillisesti määrätty vakuutuksenottajalle, tämän edustajalle tai vakuutetun aluksen miehistön jäsenelle ja jonka vakuutuksenottaja voi olla velvollinen korvaamaan tai jonka tämä vakuutuksenantajan suostumuksella korvaa. (a) Sakot puuttuvasta lastista tai ylilastista tai siitä syystä, että lastin ilmoittamista koskevia määräyksiä tai määrä yksiä alusta ja sen lastia koskevista asiakirjoista ei ole noudatettu, edellyttäen kuitenkin, että vakuutuksen ottajan vastuu tällaisesta lastista on vakuutuksenantajan kautta vakuutettu ja siihen sovelletaan kyseessä olevia vakuutusehtoja. (b) Sakot maahanmuuttoa koskevien lakien ja sääntöjen rikkomisesta. (c) Sakot tahattomasta öljyn tai muun aineen päästöstä edellyttäen kuitenkin, että vakuutuksenottajan vastuu tällaisesta päästöstä on vakuutuksenantajan kautta vakuutettu. (d) Sakot salakuljetuksesta tai tullimääräysten rikkomisesta, johon päällikkö tai miehistön jäsen on syyllistynyt edellyttäen kuitenkin, että vakuutuksenottaja ei ole ollut tietoinen tästä toiminnasta. 6 Karanteenikustannukset Vakuutus kattaa vakuutuksenottajan ylimääräiset kustannukset tai kulut, jotka aiheutuvat vakuutetun aluksen, sen miehistön tai matkustajien tarttuvan taudin vuoksi toimeenpannun karanteenin ja desinfioinnin johdosta, ei kuitenkaan seisonta-ajan ylläpitokustannuksia tai siitä aiheutuneita välillisiä kustannuksia. 7 Vastuu hinauksesta Kun vakuutettua alusta hinataan, vakuutus kattaa (a) vastuun tavanomaisen hinauksen johdosta, johon on ryhdytty aluksen satamaan saapumisen tai sieltä lähdön tai satama-alueella tapahtuvan manööverin avustamiseksi tai joka on seurausta sellaisen aluksen hinauksesta, jota tavanmukaisesti hinataan paikasta toiseen, (b) vastuun muun hinauksen johdosta edellyttäen kuitenkin, että vakuutuksenantaja on hyväksynyt hinaussopimuksen. Kun vakuutettu alus toimii hinaajana, vakuutus kattaa (a) vastuun hinauksen johdosta, johon matkan aikana on ryhdytty ihmishengen pelastamiseksi, (b) vastuun muun hinauksen johdosta kuitenkin vain, mikäli vakuutuksenantaja on etukäteen myöntänyt vakuutuksen sellaiselle hinaukselle. 8 Konfiskaatio Vakuutuksenantaja voi oman harkintansa mukaan korvata kokonaan tai osittain vakuutuksenottajan esittämän korvausvaatimuksen, kun vakuutettu alus on menetetty toimivaltaisen viranomaisen julistettua sen valtiolle menetetyksi tullimääräysten rikkomisen johdosta. Korvaus ei voi ylittää aluksen markkina-arvoa sen valtiolle menetetyksi julistamishetkellä solmituista sopimuksista huolimatta. Vakuutuksenantaja ottaa korvausvaatimuksen harkittavakseen vain (a) jos vakuutuksenottaja on menettänyt aluksen hallinnan vähintään kuuden kuukauden ajaksi, (b) jos vakuutuksenottaja on näyttänyt, että hän on ryhtynyt kohtuullisiin toimenpiteisiin, joiden tarkoituksena on vakuutuksenantajan arvion mukaan ollut sellaisten tullimääräysten rikkomisen estäminen ja joiden johdosta alus on julistettu valtiolle menetetyksi. Vakuutuksenantajan ei tarvitse perustella päätöstään. SÄÄNTÖ 9 Vastuu kustannuksista 1 Selvitys- ja puolustuskustannukset Vakuutus kattaa selvitys- ja puolustuskustannukset sekä muut vakuutuksenottajalle aiheutuneet kohtuulliset kulut sellaisen näiden ehtojen mukaan korvattavan tai korvattavaksi tulevan vastuun välttämiseksi tai vähentämiseksi ja jonka vakuutus kattaa edellyttäen, että vakuutuksenantaja on etukäteen hyväksynyt sellaiset kustannukset tai kulut tai jos se oman harkintansa mukaan pitää kustannuksia tai kuluja kohtuullisesti perusteltuina. Vakuutus kattaa vakuutuksenottajan kustannukset, jotka ovat aiheutuneet vakuutuksenantajan antamien määräysten johdosta. 2 Torjuntakustannukset ja säästyneet kustannukset Vakuutus kattaa kohtuullisen kustannuksen, joka vakuutuksenottajalle on aiheutunut näiden ehtojen ja vakuutussopimuksen mukaan korvattavan vaaran torjumisesta ja rajoittamisesta edellyttäen, että vakuutuksenantaja on etukäteen hyväksynyt sellaisen kustannuksen tai kulun tai jos se oman harkintansa mukaan pitää kulua tai maksua kohtuullisesti perusteltuna. Jos kustannus on jaettava vakuutetun ja muun etuuden välillä, korvataan vain se osa, joka liittyy vakuutettuun etuuteen. Mikäli vakuutuksenottaja on näiden ehtojen mukaisesti vakuutetun haverin tai muun vakuutetun tapahtuman seurauksena saanut ylimääräisiä tuloja, säästänyt kuluja tai torjunut vaaran, joka muuten olisi aktualisoitunut ja jota vakuutus ei kata, voi vakuutuksenantaja vähentää korvausta määrällä, joka vastaa saavutettua etuutta. SÄÄNTÖ 10 Rahdinantajan vastuu Vakuutus kattaa säännöissä 4-9 tarkoitetun vastuun, kustannukset ja kulut, jotka ovat aiheutuneet vakuutuksenottajalle vakuutetun aluksen rahdinantajan ominaisuudessa. Tämän säännön mukaiseen vakuutuskorvaukseen sovelletaan niitä poikkeuksia ja rajoituksia, jotka koskevat laivanisännän vastuun vakuuttamista näiden ehtojen mukaan. Vakuutuskorvaus rajoitetaan siihen määrään, johon vakuutuksen ottaja olisi voinut rajoittaa vastuunsa, jos hän olisi ollut vakuutetun aluksen omistaja. 10 P&I-vakuutusehdot\n11 Vakuutus ei kata vastuuta vakuutetun aluksen, sen tarpeiston, varustuksen tai varastojen menetyksestä tai niiden vahingoit tumisesta. Vakuutuskorvaus rahdinantajan vastuusta on rajoitettu vakuutuskirjasta ilmenevään vastuunrajoitusmäärään ja siihen sovelletaan vakuutuskirjan mukaisia ehtoja. Vakuutuksenottaja ei ole oikeutettu säännön 29 mukaiseen vakuutusmaksun alentamiseen. LUKU III Vakuutussuojan edellytykset SÄÄNTÖ 11 Edellytykset 1 Vakuutuksenottajan velvollisuudet koskien aluksen luokitusta ja luokituslaitoksen, lippuvaltion ja muiden viranomaisten antamia määräyksiä Mikäli vakuutuksenottaja ja vakuutuksenantaja eivät muuta ole sopineet, noudatetaan vakuutuksen osalta seuraavaa. 1. Aluksen luokitus (a) Aluksen on koko vakuutuskauden ajan oltava vakuutuksenantajan hyväksymän luokituslaitoksen luokittama. (b) Vakuutuksenottajan on viipymättä ilmoitettava luokituslaitokselle tai sen katsastajalle sellaisesta tapahtumasta tai olosuhteesta, joka on aiheuttanut tai olisi voinut aiheuttaa vahinkoa ja jonka vuoksi luokituslaitoksen voidaan olettaa antavan vakuutuksenottajalle määräyksen korjaamisesta tai muusta toimenpiteestä. (c) Vakuutuksenottajan on määräajassa noudatettava luokituslaitoksen vakuutettua alusta koskevia määräyksiä, suosituksia ja velvoitteita. (d) Vakuutuksenottajan tulee, mikäli vakuutuksenantaja katsoo sen välttämättömäksi, valtuuttaa vakuutuksenantaja pyytämään tietoja siltä luokituslaitokselta, jossa alus on tai on ollut luokitettuna sekä tarkastamaan ja saamaan haltuunsa asiakirjoja, jotka koskevat vakuutetun aluksen luokkaa. (e) Mikäli vakuutuksenottaja rikkoo edellä olevan säännön 11 1 kappaleen kohtaa 1 (a), päättyy vakuutus säännön 27 (g) mukaisesti. Mikäli vakuutuksenottaja ei noudata säännön 11 1 kappaleen 1 kohtia (b) (d), voi vakuutuksenantaja hylätä tämän vakuutuksen nojalla tehdyn korvausvaatimuksen tai alentaa korvausta. 2. Viranomaismääräykset Vakuutuksenottajan on noudatettava kaikkia niitä vakuutetun aluksen lippuvaltion lain mukaisia velvollisuuksia ja vaatimuksia tai muiden toimivaltaisten viranomaisten antamia määräyksiä koskien aluksen rakennetta, suunnittelua, sisustusta, kuntoa, varustusta, miehistöä, turvallista operointia ja kulkua sekä meriturvallisuutta. Sellaisia velvoit teita koskevien todistusten, mukaan lukien ISM- ja ISPS-todistukset (sertifikaatit), on oltava voimassa koko vakuutusajan. Mikäli vakuutuksenottaja laiminlyö tämän kohdan mukaiset velvoitteensa, voi vakuutuksen antaja hylätä korvausvaatimuksen sellaisen laiminlyönnin seurauksena syntyneestä vastuusta, kustannuksesta tai kulusta. 2 Tavanmukaiset sopimusehdot Vakuutuksenottajan tekemää tai hänen lukuunsa tehtyä sopimusta tai välipuhetta koskien noudatetaan seuraavaa. (a) Kuljetussopimus Kuljetussopimuksista ei saa seurata vakuutuksenottajalle suurempaa vastuuta kuin mitä seuraa Haag-säännöistä tai Haag-Visby-säännöistä, paitsi mikäli sellainen suurempi vastuu perustuu sovellettavan lain mukaisiin pakottaviin lainsäännöksiin. (b) Sopimus usean rahdinkuljettajan suorittamasta kuljetuksesta (kauttakulku) Usean rahdinkuljettajan suorittamaa kuljetusta koskevista sopimuksista ei saa seurata vakuutuksenottajalle suurempaa vastuuta kuin mitä seuraa jokaista sellaisen kuljetuksen osaa koskevista pakottavista lainsäännöksistä. (c) Työehto- ja työsopimukset Vakuutuksenottajan tulee hyväksyttää työehto- ja työsopimukset sekä niihin tehdyt muutokset vakuutuksenantajalla etukäteen. (d) Sopimus matkustajien kuljettamisesta Vakuutuksenottajan tulee hyväksyttää matkustajien kuljettamista koskevat sopimukset vakuutuksenantajalla etukäteen. (e) Sopimukset hinauksesta Vakuutuksenottajan tulee hyväksyttää sellaiset sopimukset, jotka perustuvat säännön 8 7 kappaleen 1 kohtaan (b) ja kappaleen 2 kohtaan (b) vakuutuksenottajalla etukäteen. (f) Muut sopimukset Vakuutuksenottajan tulee hyväksyttää muita velvoitteita koskevat sopimukset vakuutuksenantajalla etukäteen. Vakuutus ei kata vastuuta, kustannuksia eikä kuluja, joilta olisi vältytty, jos vakuutuksenottaja olisi noudattanut edellä olevia ehtoja. Vakuutuksenantaja voi hylätä korvausvaatimuksen koskien vastuuta, kustannuksia tai kuluja, jotka ovat syntyneet sen johdosta, että vakuutuksenottaja on ilman vakuutuksenantajan hyväksyntää solminut sopimuksen tai välipuheen epätavallisen epäedullisilla ehdoilla. 3 Vakuutuksenantajan antamat määräykset Vakuutuksenantajalla on oikeus antaa kirjallisesti yleisiä tai erityisiä määräyksiä. Vakuutuksenantaja voi hylätä korvausvaatimuksen tai vähentää korvausta vastuusta, joka on seurausta siitä, että vakuutuksenottaja ei ole sellaisia määräyksiä noudattanut. 4 Vakuutuksenottajan velvollisuudet vakuutustapahtuman yhteydessä Vakuutuksenottajan on ryhdyttävä kaikkiin kohtuullisiin toimenpiteisiin, mukaan lukien takautumisoikeuden säilyttäminen kolmatta osapuolta vastaan tai vastuunrajoitusoikeuden turvaa P&I-vakuutusehdot\n12 minen, vastuun, kustannusten tai kulujen välttämiseksi tai niiden rajoittamiseksi sellaisen tapahtuman yhteydessä, josta voi seurata vaatimuksia vakuutuksenantajaa kohtaan. Vakuutuksenottajan on viipymättä ilmoitettava vakuutuksenantajalle sellaisesta tapahtumasta sekä jokaisesta siitä johtuvasta virallisesta tai oikeudellisesta toimenpiteestä, joka koskee vakuutettua alusta. Vakuutuksenottajan on myös viipymättä ilmoitettava vakuutuksenantajalle, kun vakuutuksenottajalle on esitetty vaade, joka voi johtaa vaatimukseen vakuutuksenantajaa kohtaan. Vakuutuksenottajan on viipymättä ja omalla kustannuksellaan luovutettava vakuutuksenantajalle kaikki ne asiakirjat ja todisteet, joilla voi vakuutustapahtuman kannalta olla merkitystä sekä huolehdittava siitä, että kaikki asian selvittämisen kannalta tärkeät henkilöt ovat tavoitettavissa kuulusteluja tai todistamista varten. Vakuutuksenantajalle tulee aina antaa tilaisuus suorittaa aluksella sellaisia katsastuksia ja tutkimuksia, joita tämä pitää tarpeellisina. Vakuutuksenottaja ei saa ilman vakuutuksenantajan suostumusta maksaa vaatimusta tai myöntää vastuutaan tapauksissa, jotka voivat johtaa vaatimuksen esittämiseen vakuutuksenantajaa kohtaan. Mikäli vakuutuksenottaja ei noudata mitä edellä on määrätty, voi vakuutuksenantaja hylätä vakuutuksenottajan sellaisen vakuutus tapahtuman johdosta esittämän korvausvaatimuksen tai alentaa korvausta. Jos vakuutuksenottaja ei hyväksy vakuutuksenantajan suositte lemaa sovintoa sattuneen vakuutustapahtuman sopimiseksi, on vakuutuksenantajalla oikeus rajoittaa vastuunsa suosittelemaansa sovintomäärään. LUKU IV Poikkeukset vakuutussuojassa SÄÄNTÖ 12 Poikkeukset 1 Vakuutuksenottajan tahallisuus tai törkeä huolimattomuus Vakuutus ei kata vastuuta, kustannuksia eikä kuluja, jotka vakuutuksenottaja on aiheuttanut tahallisesti tai törkeällä huolimattomuudellaan tai laiminlyönnillään tai sellaisella teolla tai laiminlyönnillä, jonka vakuutuksenottaja ymmärsi tai hänen olisi pitänyt ymmärtää johtavan vastuuseen, kustannuksiin tai kuluihin. 2 Poissuljetut riskit Vakuutus ei kata (a) kustannuksia eikä kuluja, jotka tavallisesti kuuluvat vakuutuksenottajan kuljetusvelvoitteeseen, (b) kustannuksia eikä kuluja aluksen merikelpoiseksi saattamiseksi lastin vastaanottamista varten, (c) kustannuksia eikä kuluja sen johdosta, että aluksen lasti on aluksen ylilastauksen, sopimattoman trimmauksen tai väärin ahtaamisen vuoksi jouduttu purkamaan, lastaamaan tai ahtaamaan uudelleen, varastoimaan tai lähettämään edelleen tai että on ryhdytty muihin vastaaviin toimenpiteisiin, (d) vastuuta jalometalleista, jalokivistä, koruista tai muista harvinaisista tai kalliista esineistä, rahasta tai arvopapereista siitä riippumatta, kuljetetaanko ne lastina vai ovatko ne miehistön jäsenten omaisuutta tai matkustajien matkatavaroita, jollei vakuutuksenantaja ole näiden kuljetusta hyväksynyt, (e) vastuuta, kustannuksia eikä kuluja, jotka ovat seurausta myrkyllisten, tulenarkojen, räjähdysalttiiden tai syövyttävien aineiden tai muun vaarallisen lastin kuljetuksesta, jota vakuutuksenantaja ei ole hyväksynyt, (f) vakuutuksenantajan omistaman, lainaaman, vuokraaman tai omistuksenpidätysehdoin hankkiman kontin tai vastaavan kuljetusvälineen menetystä tai vahingoittumista, (g) vastuuta, kustannuksia eikä kuluja sen seurauksena, että vakuutettu alus ei ole saapunut lastaussatamaan tai se on saapunut sinne myöhässä tai että sovittua lastia ei ole lastattu, (h) vastuuta, kustannuksia eikä kuluja siitä, että lasti on tarkoituksella purettu muuhun paikkaan kuin oli sovittu, (i) vastuuta puuttuvasta lastista johtuen siitä, että lastia ei ole voitu purkaa vakuutetusta aluksesta, paitsi silloin kun vakuutuksenottaja on ryhtynyt kaikkiin kohtuullisiin toimenpiteisiin lastin purkamiseksi, (j) vakuutuksenottajan ajanhukkaa, rahdinmenetystä eikä muuta tulon menetystä eikä myöskään vakuutuksenottajan vastuuta sellaisesta menetyksestä rahdinantajaa tai muuta sopimusosapuolta kohtaan, ylimääräisiä polttoainekuluja, satamakustannuksia eikä vastaavia kuluja, joista vakuutuksenottaja olisi vastannut, mikäli alus ei olisi ollut rahdattuna, (k) vastuuta, kustannuksia eikä kuluja sen seurauksena, että vakuutettu alus on kuljettanut kiellettyä tavaraa, murtanut saarron tai ollut mukana lainvastaisessa toimessa, (l) vakuutetun aluksen tai sen osan, varustuksen, tarpeiston, varaosien, varaston tai vakuutuksenottajalle tai muulle taholle kuuluvien tarvikkeiden menetystä tai vahingoittumista lukuun ottamatta vastuuta rahdinantajalle kuuluvasta polttoaineesta, ja (m) menetystä tai vastuuta maksukyvyttömyyden tai puuttuvan maksukyvyn johdosta. 3 Tiettyjä aluksia koskevat erityiset riskit poissuljettu Vakuutus ei kata (a) pelastusalusta tai muuta meripelastukseen tarkoitettua alusta koskien vastuuta, joka syntyy pelastamisen tai sen yrityksen seurauksena, (b) vastuuta sellaisesta toiminnasta, joka koskee porausaluksia tai muita aluksia, joita käytetään poraukseen, kokeiden ottamiseen, öljyn tai kaasun tuottamiseen, mukaan lukien sellainen asuntoyksikkö, joka on kiinnitetty tai sijoitettu paikalleen ja joka muodostaa integroidun osan tätä toimintaa. Vakuutus koskien öljyn tai kaasun varastoimista alukseen edellyttää, että vakuutuksenantaja on nimenomaisesti ja etukäteen hyväksynyt kaikki ne olosuhteet ja varotoimet, joilla on merkitystä riskin arvioimiseksi, 12 P&I-vakuutusehdot\n13 (c) ruoppaajaa koskien vastuuta joka syntyy ruoppauksesta, (d) sellaisia aluksia, joita käytetään paalutukseen, putkien tai kaapelin laskemiseen tai räjäyttämiseen, koskien vastuuta, joka syntyy sellaisesta toiminnasta, (e) sellaisia puoliksi upotettavaa raskasnostoalusta tai muita aluksia, jotka on tarkoitettu vain erityisen painavan lastin kuljettamiseen, koskien vastuuta, joka syntyy kuljetetun lastin menetyksestä, vahingoittumisesta, pelastamisesta, poisviemisestä tai hävittämisestä. Vakuutuskorvauksen maksaminen edellyttää, että lasti on kuljetettu sellaisen kuljetussopimuksen nojalla, jonka vakuutuksenantaja on etukäteen hyväksynyt. (f) sellaisia erityistoimintaa käytettäviä aluksia koskien vastuuta, joka sellaisesta toiminnasta syntyy, jollei vakuutuksenantaja ole sitä hyväksynyt. 4 Sanktiot Vakuutus ei kata vastuuta, kustannuksia tai kuluja (a) kun tällaisen vastuun tai tällaisten kustannusten tai maksujen maksu tai korvaus tai jonkin muun hyödyn tarjoaminen aiheuttaa vaaran, että vakuutuksenantajaan voi kohdistua sanktioita, kieltoja tai rajoituksia Yhdistyneiden kansakuntien päätösten mukaisesti tai taloudellisia tai kaupankäyntiin liittyviä sanktioita, lakeja tai päätöksiä Euroopan unionissa, Isossa-Britanniassa tai Amerikan yhdysvalloissa, Ranskassa, Venäjän federaatiossa, Kiinan kansantasavallassa tai valtiossa, jossa vakuutuksenantajalla on rekisteröity tai pysyvä toimipaikka, (b) sellaisesta osasta vastuusta, kustannuksesta tai kuluista, joista vakuutuksenantaja ei voi saada korvausta jälleenvakuutuksestaan sen vuoksi, että jälleenvakuutuksenantajaan kohdistuu tai on vaarassa kohdistua sanktioita, kieltoja tai rajoituksia Yhdistyneiden kansakuntien päätösten mukaisesti tai taloudellisia tai kaupankäyntiin liittyviä sanktioita, lakeja tai päätöksiä Euroopan unionissa, Isossa-Britanniassa tai Amerikan yhdysvalloissa, Ranskassa, Venäjän federaatiossa, Kiinan kansantasavallassa tai valtiossa, jossa jälleenvakuutuksenantajalla on rekisteröity tai pysyvä toimipaikka. 5 Sotariskit Vakuutus ei kata vastuuta, kustannuksia tai kuluja jotka johtuvat menetyksestä, vahingosta, sairaudesta, kuolemantapauksesta tai muusta tapahtumasta, jotka on aiheuttanut (a) sota, sisällissota, vallankumous, kapina, kansannousu tai sitä seuranneet sisäiset levottomuudet, sotaakäyvän vallan jokainen vihollismielinen teko tai sitä vastaan tehty vihollismielinen teko tai jokainen terroristiteko (mikäli vakuutuksenottajan ja vakuutuksenantajan välillä on erimielisyyttä siitä, onko kyseessä terroristiteko vai ei, voi vakuutuksenantaja oman harkintansa mukaan päättää asiasta ja sellaisen päätöksen katsotaan olevan lopullinen), (b) kaappaus, ulosmittaus, vakuustakavarikko, kapina, merirosvous, takavarikko tai pidätys sekä niiden seuraukset tai yritykset, (c) miinat, torpedot, pommit, raketit, kranaatit, räjähdysaineet ja muut vastaavat sodankäyntivälineet lukuun ottamatta vastuuta, kustannuksia tai kuluja, jotka ovat yksinomaan seurausta sellaisten aseiden kuljetuksesta. Tämä poikkeus ei kuitenkaan ole voimassa silloin, kun tällaisia sodankäyntivälineitä käytetään joko viranomaispäätöksen tai vakuutuksenantajan suostumuksen nojalla, mikäli sellainen käyttö tapahtuu vakuutuksesta muutoin korvattavan vastuun, kustannusten tai kulujen välttämiseksi tai pienentämiseksi. Edellä oleva on voimassa myös vaikka vakuutuksenottajan laiminlyönti tai jonkun sellaisen henkilön laiminlyönti, josta tämä vastaa, on myötävaikuttanut vastuun, kustannusten tai kulujen syntyyn. 6 Atomivastuu Vakuutus ei kata vastuuta, kustannuksia tai kuluja, jonka on aiheuttanut suoraan tai välillisesti, kokonaan tai osittain (a) radioaktiivi säteily tai ydinpolttoaineen tai -jätteen tai sen palamisen aiheuttama radioaktiivisuus, (b) ydinvoimalaitosten, -reaktorien tai muiden ydinlaitteistojen tai niiden osien radioaktiiviset, myrkylliset, räjähdysalttiit tai muilla tavoin vaaralliset tai säteilyvaaralliset ominaisuudet, (c) atomiaseet tai muut sellaiset laitteet, jotka pohjautuvat atomiytimen halkeamiseen, fuusioon tai muuhun vastaavaan reaktioon tai radioaktiivisuuteen, (d) radioaktiivisten aineiden radioaktiiviset, myrkylliset, räjähdysalttiit tai muilla tavoin vaaralliset tai säteilyvaaralliset ominaisuudet. Vakuutuksenantaja voi kuitenkin laajentaa vakuutuksen kattamaan vastuun, kustannukset tai kulut, jotka ovat aiheutuneet sellaisten tuotteiden tai aineiden kuljetuksesta, joita Ison-Britannian The Nuclear Installations Act 1965 lain poikkeukset koskevat, sillä edellytyksellä, että nämä on kuljetettu lastina ja että vakuutuksenantaja on sellaisen kuljetuksen hyväksynyt. Tuotteet ja aineet, joita poikkeukset koskevat, ovat sellaiset radioisotoopit, joita käytetään tai joita on tarkoitettu käytettävän teollisessa, kaupallisessa, maatalousteknillisessä, lääketieteellisessä tai tieteellisessä tarkoituksessa, sekä luonnollinen uraani ja köyhdytetty uraani. Tämä määräys menee jokaisen muun sen kanssa ristiriidassa olevan näiden ehtojen säännön edelle. 7 Toissijaisuusperiaate Vakuutus ei kata vastuuta, kustannuksia tai kuluja, jotka korvattaisiin täysin ehdoin myönnetystä kaskovakuutuksesta ja jonka vakuutussumma kaikissa tilanteissa vastaisi aluksen markkinaarvoa huolimatta solmituista sopimuksista. Vakuutus ei kata vakuutettua alusta, sen lastia, matkustajia, miehistön jäseniä tai muita aluksen palveluksessa olevia henkilöitä koskevaa vastuuta, kustannuksia tai kuluja, jotka sellainen muu lakiin tai sopimukseen perustuva julkinen tai yksityinen vakuutus tai sosiaalivakuutus olisi korvannut. Vakuutus ei kata ehdollista omavastuuta, omavastuita eikä muita vastaavia vähennyksiä, joista vakuutuksenottaja edellä mainituissa vakuutuksissa vastaa. P&I-vakuutusehdot\n14 LUKU V Muut määräykset SÄÄNTÖ 13 Todistukset ja vakuuden asettaminen Vakuutuksenantaja ei ole velvollinen asettamaan vakuutta vakuutuksenottajan aluksen, omaisuuden tai varojen takavarikon purkamiseksi tai sen estämiseksi. Vakuutuksenantaja ei myöskään ole velvollinen korvaamaan vakuutuksenottajan itsensä asettamaa vakuutta. Vakuutuksenottajan on kehotuksesta maksettava takaisin vakuutuksenantajalle sellainen summa, jonka tämä on vakuutuksen ottajan puolesta maksanut vakuutuksenantajan antaman todistuksen tai vakuuden nojalla siltä osin kuin sellaista maksua ei näiden ehtojen mukaan korvata. Huolimatta siitä, mitä säännön 12 pykälissä 5 ja 6 on määrätty, on vakuutuksenantajan täytettävä velvollisuutensa, joka perustuu vakuutuksenantajan vakuutuksenottajan puolesta (a) vastuuta öljyn aiheuttamaa pilaantumisvahinkoa koskevan vuoden 1969 kansainvälisen sopimuksen (CLC) artiklan VII ja sen vuoden 1992 lisäpöytäkirjan sekä niiden muutosten mukaisesti annettuun todistukseen tai (b) vastuuta polttoaineen aiheuttamaa pilaantumisvahinkoa koskevan vuoden 2001 kansainvälisen sopimuksen (Bunkkeriyleissopimus) artiklan 7 mukaisesti annettuun todistukseen, edellyttäen, että (i) vakuutuksenottaja korvaa vakuutuksenantajalle tämän sellaisen vakuuden, sitoumuksen tai todistuksen nojalla maksaman korvauksen kokonaan tai osittain siinä määrin kuin se korvataan tai korvattaisiin normaalista P&I sotavakuutuksesta, jos vakuutuksenottaja olisi toiminut sen ehtojen mukaisesti, ja (ii) vakuutuksenottaja suostuu (a) siihen, että jokainen maksu, jonka vakuutuksenantaja suorittaa vastuun, kustannuksen tai kulun korvaamiseksi sellaisen vakuuden, sitoumuksen tai todistuksen mukaisesti, katsotaan vakuutuksenottajalle myönnetyksi lainaksi siinä määrin kuin sellainen korvaus on maksettu muusta vakuutuksesta tai P&I vakuutukseen liittyvästä lisävakuutuksesta, (b) luovuttamaan vakuutuksenantajalle kaikki ne vakuu tuksenottajan jokaiseen muuhun vakuutukseen liittyvät oikeudet mukaan lukien oikeudet kolmatta henkilöä kohtaan siinä määrin ja niillä ehdoilla kuin vakuutuksenantaja päättää. SÄÄNTÖ 14 Kuittaus Vakuutuksenantajalla on oikeus kuitata vakuutuksenottajan tai muun vakuutetun vakuutuksenantajaa kohtaan näiden ehtojen tai muun vakuutussopimuksen nojalla esittämät vaatimukset omalla tai sen emoyhtiön Redarnas Ömsesidiga Försäkringsbolag erääntyneellä saatavalla joka tällä on vakuutuksenottajaa tai muuta vakuutettua kohtaan. SÄÄNTÖ 15 Takautumisoikeus Kun vakuutuksenantaja maksaa vakuutuksenottajalle tai muulle vakuutetulle tai vahinkoa kärsineelle korvausta, siirtyy vakuutuksenottajan tai muun vakuutetun oikeus vaatia korvausta kolmannelta henkilöltä vakuutuksenantajalle. Vakuutuksenantajalla on oikeus korvaukseen, joka saadaan sellaisen takautumisvaateen perusteella. Vakuutuksenantajalla on takautumisvaadetta varten oikeus saada vakuutuksenottajalta tai muulta vakuutetulta allekirjoitettu todistus takautumisoikeuden siirrosta. Vakuutuksenantajalla on takautumisoikeus vakuutuksenottajaa kohtaan niistä kustannuksista, jotka vakuutuksenantaja on maksanut vakuutuksenottajan puolesta ja lukuun ja joista vakuutuksenottajalla ei näiden ehtojen mukaisesti olisi ollut oikeutta saada korvausta. SÄÄNTÖ 16 Vanhentuminen Vakuutuksenottajan oikeus vakuutuksenantajaa kohtaan vanhentuu (a) jos vakuutuksenottaja ei ilmoita vakuutuksenantajalle haverista tai muusta tapahtumasta tai tätä kohtaan tehdystä vaatimuksesta säännön 11 4 mukaisesti kuuden kuukauden kuluessa siitä, kun hän on saanut tästä tiedon, (b) jos vakuutuksenottaja ei esitä korvausvaatimusta vakuu tuk senantajalle vuoden kuluessa siitä, kun tämä on itse täyttänyt vaatimuksen tai maksanut kustannukset tai kulut. Mikäli vakuutuksenottajan oikeus vakuutuksenantajaa kohtaan ei ole jo aikaisemmin menetetty, oikeus vakuutuksenantajaa kohtaan on joka tapauksessa kuitenkin menetetty, kun haverista tai tapahtumasta on kulunut kymmenen vuotta. Mikäli vakuutuksenottaja ei voi esittää korvausvaatimusta vakuutuksenantajaa kohtaan ennen kuin tuomio tai merivahingonlaskijan selvitys on annettu, menettää tämä oikeutensa korvaukseen kuitenkin vasta, kun lopullisen tuomion tai merivahingonlaskijan selvityksen antamisesta on kulunut vuosi. Jos vakuutuksenantaja on kirjallisesti ilmoittanut vakuutuksenottajalle, että tämän tulee viedä vakuutuksenantajaa kohtaan esittämänsä korvausvaatimus ratkaistavaksi säännön 19 mukaisesti määrätyn ajan kuluessa siitä, kun vakuutuksenottaja on vastaanottanut sellaisen ilmoituksen ja mikäli vakuutuksenottaja laiminlyö tämän velvollisuutensa, menettää tämä oikeutensa korvaukseen. Tässä kohdassa tarkoitettu määräaika ei saa olla kuutta kuukautta lyhyempi. SÄÄNTÖ 17 Maksaminen Maksu vakuutuksenottajalle vapauttaa vakuutuksenantajan näiden ehtojen mukaisesta vastuusta, mikäli muuta ei ole sovittu. SÄÄNTÖ 18 Vakuutuksenantajan menettely Vakuutuksenantajan toimenpiteet, laiminlyönti, asian käsittely tai myöhästyminen tai vakuutuksenantajan nimeämien juristien, 14 P&I-vakuutusehdot\n15 katsastajien ja muiden asiantuntijoiden neuvot tai lausunnot eivät tarkoita sitä, että vakuutuksenantaja luopuisi tälle näiden ehtojen mukaan kuuluvista oikeuksista, eikä sellaisista toimenpiteistä seuraa mitään vastuuta vakuutuksenantajalle. SÄÄNTÖ 19 Sovellettava laki, tuomiovalta ja asian käsittely merivahingonlaskijan luona Tähän vakuutussopimukseen sovelletaan Suomen lakia lukuun ottamatta mitä säännössä 25 on määrätty vakuutuksenantajan oikeudesta ryhtyä oikeustoimiin panttioikeuteensa vetoamiseksi ja sen turvaamiseksi. Mikäli vakuutuksenantaja tai vakuutuksenottaja korvausvaatimuksen käsittelyn yhteydessä haluaa, tulee korvausasia antaa Suomen merivahingonlaskijan selvitettäväksi. Vakuutuksenantaja vastaa merivahingonlaskijan kustannuksista ja palkkiosta. Näin on myös siinä tapauksessa, kun vakuutuksenottaja on selvitystä pyytänyt, ei kuitenkaan, jos vaatimus on ilmeisen perusteeton. Korvausvaatimukseen liittyvä riita ratkaistaan Suomen merivahin gonlaskijan luona. Muu vakuutussopimukseen liittyvä riita, joka ei kuulu merivahingonlaskijan toimivaltaan, ratkaistaan Helsingin käräjäoikeudessa, jolla on yksinomainen toimivalta asiassa. SÄÄNTÖ 20 Erityiseen harkintaan perustuva korvaus Vakuutuksenantaja voi oman harkintansa mukaan päättää, että korvaus vastuusta, menetyksestä, kustannuksista tai kuluista, joita vakuutus ei muutoin kata, kuitenkin maksetaan. Vakuutuk senantajan ei tarvitse perustella päätöstään, eikä sellainen päätös sido vakuutuksenantajaa tulevissa vastaavan laisissa tapauksissa. SÄÄNTÖ 21 Vakuutuskausi Vakuutus kattaa vastuun tapahtumasta, joka sattuu vakuutuskauden aikana. Vakuutus tulee voimaan klo UTC sovittuna ensimmäisenä päivänä ja lakkaa olemasta voimassa klo UTC sovittuna viimeisenä päivänä, mikäli jäljempänä määrätystä ei muuta johdu. SÄÄNTÖ 22 Vakuutusmaksuvero Mikäli vakuutuksenantaja on tullut tai hän voi tulla maksuvelvolliseksi veroista tai muista vakuutusmaksuja koskevista vaatimuksista tai muista summista, jotka ovat erääntyneet maksettaviksi tai jotka vakuutuksenottaja on maksanut, tulee vakuutuksen ottajan kehotuksesta maksaa sellainen määrä vakuutuksenantajalle. SÄÄNTÖ 23 Korot Vakuutuksenantaja ei missään olosuhteissa ole velvollinen maksamaan korkoa summalle, jonka tämän tulee vakuutusehtojen mukaan korvata vakuutuksenottajalle. SÄÄNTÖ 24 Vakuutusmaksut ja omavastuut Vakuutuksenantaja ja vakuutuksenottaja sopivat keskenään tulevaa vakuutuskautta koskevasta vakuutusmaksusta ja omavastuista. Vakuutuksenottajan tulee maksaa vakuutusmaksut ja muut summat niiden eräpäivinä. SÄÄNTÖ 25 Panttioikeus erääntyneiden saatavien johdosta Vakuutuksenantajalla on panttioikeus vakuutettuun alukseen ja niihin aluksiin, jotka kuuluvat vakuutuksenantajan säännön 31 mukaisesti vakuuttamaan laivastoon näiden ehtojen mukaisten vakuutusmaksujen ja muiden erääntyneiden saatavien vakuudeksi. Tämä panttioikeus on olemassa meripanttioikeuteen tai sopimukseen perustuvan muun panttioikeuden lisäksi, eikä se merkitse minkäänlaista luopumista näistä. Tämän oikeutensa käyttämiseksi on vakuutuksenantajalla huolimatta siitä, mitä säännössä 19 sanotaan, oikeus ryhtyä oikeudellisiin tai muihin toimenpiteisiin panttioikeuteensa vetoamiseksi ja sen turvaamiseksi valitsemassaan valtiossa siellä voimassa olevan lain mukaan. SÄÄNTÖ 26 Irtisanominen Jotta vakuutuksenottajalla olisi tämän vakuutuksen nojalla oikeus korvaukseen vastuusta, kustannuksista tai kuluista, on vakuutuksenottajan tullut maksaa vakuutuksenantajalle oikeassa ajassa ja täysin määrin kaikki vakuutusmaksut ja muut kustannukset, jotka vakuutuksenottajan on vakuutuksenantajalle suoritettava. Mikäli vakuutuksenottaja laiminlyö vakuutusmaksun ensimmäisen erän maksamisen oikeassa ajassa, vakuutus lakkaa olemasta voimassa vakuutusmaksun eräpäivänä. Jos vakuutusmaksun myöhempää erää ei ilman viivytystä suoriteta, on vakuutuksenantajalla oikeus kirjallisesti irtisanoa vakuutus päättymään 14 päivän kuluttua irtisanomisesta. Kun vakuutus on keskeytynyt tai aluksen vakuutus on lakannut olemasta voimassa tai irtisanottu siitä syystä, että vakuutuksenottaja on laiminlyönyt vakuutusmaksun maksamisen sinä ajankohtana, jolloin vakuutusmaksut tai muut maksut, jotka vakuutuksenottajan tulee vakuutuksenantajalle suorittaa ja ne ovat edelleen maksamatta, on vakuutuksenantajalla vaatimuksensa vakuudeksi panttioikeus vakuutuksen kattamaan alukseen. Vakuutuksenantaja voi lisäksi kirjallisesti irtisanoa vakuutuksen lakkaamaan (a) välittömästi sellaisen tapahtuman johdosta, johon sovelletaan sääntöä 12 1, (b) kolmen päivän kuluttua, kun vakuutuksenottaja on laiminlyönyt oikeassa ajassa muun erääntyneen summan kuin vakuutusmaksun suorittamisen, (c) 14 päivän kuluttua, kun vakuutuksenottaja on laiminlyönyt tiedonantovelvollisuutensa säännön 3 1 mukaisesti tai kun säännössä 3 2 mainittu vaaran lisääntyminen on tapahtunut, (d) seitsemän päivän kuluttua, kun vakuutuksenottaja on laiminlyönyt vakuutuksenantajan antamia määräyksiä tai P&I-vakuutusehdot\n16 kun vakuutuksenottaja ei ole säännön 3 3 mukaisesti antanut vakuutuksenantajalle lupaa suorittaa katsastusta aluksella, (e) 14 päivän kuluttua, kun vakuutuksenottaja on asetettu konkurssiin tai tullut maksukyvyttömäksi, (f) 30 päivän kuluttua ilman erityistä syytä. Huolimatta mitä säännössä 26 on määrätty, voi vakuutuksenantaja irtisanoa vakuutuksen lakkaamaan välittömästi siinä tapauksessa, että vakuutuksenantaja saattaa joutua Yhdistyneiden kansakuntien päätösten mukaisten sanktioiden, kieltojen tai rajoitusten tai Euroopan unionin, Ison-Britannian tai Amerikan yhdysvaltojen, Ranskan, Venäjän federaation, Kiinan kansantasavallan tai sen valtion, jossa vakuutuksenantajalla on rekisteröity tai pysyvä toimipaikka, määräämien taloudellisten tai kaupankäyntiin liittyvien sankti oiden, lakien tai päätösten kohteeksi. Vakuutuksenottaja voi ilman erityistä syytä kirjallisesti irtisanoa vakuutuksen viimeistään 30 päivää ennen vakuutuskauden päättymistä. SÄÄNTÖ 27 Vakuutuksen päättyminen Vakuutus lakkaa olemasta voimassa, (a) kun vakuutettu alus on ollut kadoksissa vähintään 30 päivää sen jälkeen, kun siitä viimeksi kuultiin tai jos se on sitä ennen merkitty Lloydsin rekisteriin menetetyksi, (b) kun vakuutettu alus on kärsinyt todellisen tai laskennallisen kokonaishäviön tai julistettu kuntoonpanokelvottomaksi silloin, kun oikeus korvaukseen kokonaishäviön tai kuntoonpanokelvottomaksi julistamisen vuoksi syntyy kaskovakuutusehtojen mukaan, (c) kun vakuutettu alus siirtyy uudelle omistajalle kaupan tai muun oikeustoimen nojalla omistusoikeuden siirtyessä. Jos aluksen käyttö olennaisessa määrin siirtyy toiselle yritykselle tai managerille, on vakuutuksenantajalla oikeus päättää, että vakuutus lakkaa olemasta voimassa, (d) kun vakuutettu alus otetaan valtion haltuun, sillä hetkellä jolloin haltuunotto tapahtuu, (e) kun vakuutettua alusta on käytetty salakuljetukseen ja vakuutuksenottaja on ollut tästä tietoinen, vakuutettu alus on rikkonut saartoa tai osallistunut laittomaan toimintaan, (f) kun vakuutuksenottaja käyttää vakuutettua alusta tai antaa vakuutetun aluksen käytettäväksi kuljetukseen, kauppaan tai matkaan siten, että vakuutuksenantaja sen johdosta saattaa joutua Yhdistyneiden kansakuntien päätösten mukaisten sanktioiden, kieltojen tai rajoitusten tai Euroopan unionin, Ison-Britannian tai Amerikan yhdysvaltojen, Ranskan, Venäjän federaation, Kiinan kansantasavallan tai sen valtion, jossa vakuutuksenantajalla on rekisteröity tai pysyvä toimipaikka, määräämien taloudellisten tai kaupankäyntiin liittyvien sanktioiden, lakien tai päätösten kohteeksi. (g) kun vakuutuksenottaja rikkoo sääntöä 11 1 (a). SÄÄNTÖ 28 Irtisanomisen tai vakuutuksen päättymisen seuraukset Mikäli vakuutus on irtisanottu tai se on lakannut olemasta voimassa, noudatetaan seuraavaa: Vakuutuksenottaja on vastuussa kaikista kuluvan vakuutuskauden tai sitä aikaisemman tai aikaisempien vakuutuskausien aikana erääntyneistä vakuutusmaksuista vakuutuksen päättymiseen saakka. Vakuutuksenottajalla on oikeus vakuutusmaksun palautukseen vakuutuksen päättymisen jälkeiseltä ajalta. Vakuutuksenantajalla on velvollisuus maksaa korvausta näiden ehtojen mukaan sellaisesta tapahtumasta, joka on sattunut ennen vakuutuksen päättymistä, kuitenkin sillä edellytyksellä, että erääntyneet vakuutusmaksut on maksettu ajoissa. SÄÄNTÖ 29 Vakuutusmaksun alennus alusta makuutettaessa Vakuutuksenottajalla on oikeus vakuutusmaksun alennukseen, kun vakuutettu alus on vähintään 30 päivää yhtäjaksoisesti ollut suojaisassa satamassa ja annettujen määräysten mukaisesti makuutettuna ilman lastia ja suurempaa miehistöä kuin mikä on ylläpidon ja turvallisuuden vuoksi välttämätöntä. Vakuutuksenottajalla on oikeus vakuutusmaksualennukseen ainoastaan silloin, kun sitä koskeva kirjallinen hakemus on saapunut vakuutuksenantajalle kuuden kuukauden kuluessa kyseisen vakuutuskauden päättymisestä. SÄÄNTÖ 30 Vakuutetut ja kanssavakuutetut 1 Useat vakuutetut Vakuutuksenantaja voi sallia, että samalla vakuutuksella voidaan vakuuttaa useampi vakuutettu. Sellaisiin vakuutettuihin sovelletaan seuraavia ehtoja, mikäli muuta ei ole sovittu. Kaikki vakuutetut vastaavat solidaarisesti vakuutuksenottajan velvollisuuksista vakuutuksenantajaa kohtaan näiden ehtojen mukaisesti. Vakuutuksenantaja voi täyttää näiden ehtojen mukaisen maksuvelvollisuutensa maksamalla jollekin vakuutetulle. Jokainen ilmoitus vakuutuksenantajalta jollekin vakuutetuista, katsotaan toimitetuksi kaikille heistä. Mikäli joku vakuutetuista on laiminlyönyt näiden ehtojen mukaisen velvollisuutensa antaa tietoja vakuutuksenantajalle, katsotaan sellainen laiminlyönti kaikkien vakuutettujen laiminlyönniksi. Sellaisen yhdenkin vakuutetun teon tai laiminlyönnin seurauksista, jonka vuoksi vakuutus lakkaa olemasta voimassa tai jonka johdosta vakuutuksenantajalle syntyy oikeus irtisanoa vakuutus, hylätä korvausvaatimus tai alentaa korvausta, vastaavat kaikki vakuutetut. Useamman vakuutetun ollessa kyseessä, vakuutuskorvaus rajoitetaan siihen määrään, mitä seuraisi säännön 2, kuudennen kappaleen mukaan silloin, kun vakuutetun aluksen laivanisäntä on yksin ollut vakuutettuna. 16 P&I-vakuutusehdot\n17 Jos jokin vakuutetuista on (a) henkilö, jolla on intressi vakuutetun aluksen toimintaan, käyttöön tai miehitykseen, tai (b) vakuutuksenottajan tai kohdassa (a) edellä tarkoitetun vakuutetun omistaja rajoitetaan vakuutussuoja sellaisten vakuutettujen osalta siten, että se kattaa vain vastuun, joka syntyy toiminnassa ja/tai toimenpiteistä, jotka tavallisesti kuuluvat laivanisännälle tai ne tehdään tämän vastuulla tai tämän laskuun ja jotka katetaan näiden ehtojen tai vakuutuksenantajan ja vakuutetun välillä erikseen sovittujen ehtojen mukaan. 2 Kanssavakuutetut Vakuutuksenantaja voi sallia, että joku muu on kanssavakuutettu samalla vakuutuksella, jolloin sovelletaan seuraavia ehtoja, mikäli muuta ei ole sovittu. Vakuutuskorvaus kanssavakuutetun osalta on rajoitettu vastuuseen, kustannuksiin ja kuluihin, jotka olisivat olleet vakuutuksen ottajan vastuulla, mikäli vaatimus olisi esitetty tätä kohtaan ja jotka näiden ehtojen mukaan olisi korvattu. Vakuutuksenantaja voi täyttää näiden ehtojen mukaisen maksuvelvollisuutensa maksamalla jollekin kanssavakuutetulle. Jokainen ilmoitus vakuutuksenantajalta jollekin kanssavakuutetuista, katsotaan toimitetuksi kaikille heistä. Mikäli joku kanssavakuutetuista on laiminlyönyt näiden ehtojen mukaisen velvollisuutensa antaa tietoja vakuutuksenantajalle, katsotaan sellainen laiminlyönti kaikkien kanssavakuutettujen laiminlyönniksi. Sellaisen yhdenkin kanssavakuutetun teon tai laiminlyönnin seurauksista, jonka vuoksi vakuutus lakkaa olemasta voimassa tai jonka johdosta vakuutuksenantajalle syntyy oikeus irtisanoa vakuutus, hylätä korvausvaatimus tai alentaa korvausta, vastaavat kaikki kanssavakuutetut. Vakuutuskorvaus kanssavakuutetun osalta on rajoitettu siihen määrään, mitä seuraisi säännön 2, kuudennen kappaleen mukaan silloin, jos vaatimus olisi esitetty vakuutetun aluksen laivanisäntää kohtaan. SÄÄNTÖ 32 Lähipiirin yritykset Vakuutuksenantaja voi laajentaa vakuutuksen kattamaan myös vakuutuksenottajan lähipiiriin kuuluvat yritykset erikseen sovittavilla ehdoilla. Vakuutuskorvaus lähipiirin yritysten osalta on rajoitettu vastuuseen, kustannuksiin ja kuluihin, jotka olisivat olleet vakuutuksen ottajan vastuulla, mikäli vaatimus olisi esitetty tätä kohtaan ja jotka näiden ehtojen mukaan olisi korvattu. Vakuutuskorvaus rajoitetaan siihen määrään, mitä seuraisi säännön 2, kuudennen kappaleen mukaan silloin, kun vakuutetun aluksen laivanisäntä on yksin ollut vakuutettuna. SÄÄNTÖ 33 Aluskiinnitys Jos kolmannella henkilöllä on aluskiinnitykseen perustuva pantti oikeus vakuutettuun alukseen, vakuutus on voimassa myös pantinhaltijan eduksi, mutta tästä ei seuraa tälle parempaa oikeutta kuin mikä on vakuutuksenottajalla. SÄÄNTÖ 34 ITOPF -jäsenyys Vakuutuksenottajan tulee olla ITOPF:n jäsen, jos vakuutettu alus määritetään säiliöalukseksi ITOPF -jäsenyyden sääntöjen mukaisesti. Vakuutuksenantaja järjestää jäsenyyden ja huolehtii sen kustannuksista. SÄÄNTÖ 31 Laivaston vakuuttaminen Jos vakuutettu alus kuuluu vakuutuksenantajan vakuuttamaan laivastoon, vastaavat kaikki vakuutuksenottajat solidaarisesti vakuutuksenantajalle laivastoon kuuluvien alusten vakuutusmaksuista ja muista näitä aluksia koskevista erääntyneistä maksuista. Vakuutuksenottajan laiminlyönti vakuutusmaksujen tai muiden erääntyneiden maksujen suorittamisessa katsotaan jokaisen laivastoon kuuluvan aluksen vakuutuksenottajan laiminlyönniksi, ja jonka perusteella vakuutuksenantajalle syntyy oikeus irtisanomiseen säännön 26 mukaan ja kuittaukseen säännön 14 mukaan. Jos sinulla on kysyttävää, ystävällisesti ota yhteyttä meihin: Alandia Marine puh tai P&I-vakuutusehdot\n18 FÖRSÄKRINGSAKTIEBOLAGET ALANDIA Maarianhamina - Pl 121, AX Mariehamn, puh , Helsinki - Itämerenkatu 1, FI Helsinki, puh Tukholma - Hamnvägen 8 2tr, SE Täby, puh , Y-tunnus , APRIL KOMMUNIKATION 2014\nFÖRSÄKRINGSAKTIEBOLAGET ALANDIA Laivanomistajan P&I-vakuutusehdot 1.1.2016 Sisältö sivu 3 4 LUKU I ALUSTAVAT SÄÄNNÖKSET 1. Määritelmät 2. Vakuutuksen perusteet 4 9 LUKU II VAKUUTUKSEN LAAJUUS 3. Vastuu\nFörsäkringsaktiebolaget Alandia P&I-Vakuutusehdot\nFörsäkringsaktiebolaget Alandia www.alandia.com P&I-Vakuutusehdot 1.1.2011 Sisällys sivu 4 Alandian P&I-vakuutusehdot 1.1.2011 4 LUKU I Alustavat säännökset 4 Sääntö 1 Sääntöjen ja ilmaisujen määritelmät\nSuomalaiset aluksen kaskovakuutusehdot 2001 (SKE 2001)\nSuomalaiset aluksen kaskovakuutusehdot 2001 (SKE 2001) Mikäli tämä suomenkielinen tekstiversio on ristiriidassa alkuperäisen ruotsinkielisen tekstin kanssa, tällöin sovelletaan ruotsinkielistä alkuperäistekstiä.


Tukkumyyjät ja jälleenmyyjät\nMENE B2B SHOP\nMissä BigBuy toimii?\nKaikki BigBuylta tehdyt ostot ovat Espanjan ja EU:n lakien alaisia sekä muiden kansainvälistä kaupankäyntiä koskevien lakisäädösten alaisia. Ostojärjestelmä noudattaa Espanjan lainsäädäntöä, ja siitä johtuen kaikki myyntitapahtumat ovat lain mukaan tapahtuneet Espanjassa.\nSisältyykö BigBuyn hintoihin ALV tai muita veroja?\nEi. BigBuy myy joillekin alueille, jotka on vapautettu ALV:stä (arvonlisävero), joten se ei sisälly ilmoitettuihin hintoihin. Olemme tietoisia siitä, että asiakkaamme ovat pääosin yrityksiä tai alan ammattilaisia ja osaavat pidättää sen. ALV lisätään, milloin sopivaa, viimeisessä ostoskorin vaiheessa.\nLIIKETOIMET EUROOPAN UNIONIN MAIDEN VÄLILLÄ:\nPitääkö EU-maiden yritysten maksaa ALV ostoistaan?\nKoska BigBuy toimii Espanjassa ja laskutusyrityksellä on yhteisön sisäinen ALV-numero, EU-maissa olevien ALV-numeron (yhteisön sisäinen ALV-numero) omaavien yritysten ostoista ei tarvitse maksaa ALV:tä. Tämän takia on tarpeellista, että järjestelmämme vahvistaa ALV-numeroiden kelpoisuuden VIES-järjestelmän kautta.\nPitääkö EU-maiden yritysten, joilla on ALV-numero, maksaa ALV:tä, jos tuotteet toimitetaan Espanjaan?\nKyllä, siinä tapauksessa, että tuotteita ei lähetetä Espanjan ulkopuolelle, olemme lain mukaan velvollisia veloittamaan ALV:n.\nPitääkö EU-maiden yritysten, joilla ei ole ALV-numeroa, maksaa ALV:tä?\nKyllä, EU-maissa asuvat yritykset ja yksityishenkilöt tai oikeushenkilöt, joilla ei ole ALV-numeroa, joutuvat maksamaan ALV:n\nPitääkö ALV maksaa BigBuylle dropshipping-lähetyksistä EU:n asiakkaille, joilla on ALV-numero ja joilta minä en ole veloittanut ALV:tä?\nVaihtoehto 1: Jos yrityksesi on Espanjassa, sinun on maksettava ALV, koska mekin toimimme Espanjassa ja on ALV:n laskutus on pakollista espanjalaisille yrityksille huolimatta tuotteen lähetyksen kohteesta. BigBuylle maksamasi ALV on kuitenkin tuotteeseen sisältyvä ALV, joka on vähennyskelpoinen ja takaisin maksettava.\nVaihtoehto 2: Jos yrityksesi on muussa Euroopan unionin maassa kuin Espanjassa ja sinulla on ALV-numero, sinun ei tarvitse maksaa ALV:tä.\nVaihtoehto 3: Jos yrityksesi on muussa Euroopan unionin maassa kuin Espanjassa ja sinulla ei ole ALV-numeroa, sinun on maksettava ALV.\nLIIKETOIMET EU:N ULKOPUOLELLA:\nPitääkö EU:n ulkopuolella olevien yrityksien maksaa ALV:tä?\nMuiden kuin EU-maiden yritysten, luonnollisten henkilöiden tai oikeushenkilöiden tekemät ostot ja toimitukset Euroopan Unionin ulkopuolelle ovat ALV-vapaita, koska ne katsotaan vienniksi. Muussa tapauksessa jos toimitukset tapahtuvat Espanjan rajojen sisäpuolella tai muualla Euroopan Unionin alueella, ALV tulee maksaa.\nOnko muita veroja ALV:n lisäksi, joita on maksettava toimituksen mennessä Euroopan unionin ulkopuolelle?\nTässä ostos-/lähetystavassa tulli saattaa soveltaa muita veroja jokaisen maan käytännön mukaan.\nPitääkö ALV maksaa BigBuylle dropshipping-lähetyksistä EU:n ulkopuolella asuville asiakkaille, joilta minä en ole veloittanut ALV:tä?\nSinun ei kuulu maksaa ALV:a, koska tämä on vienti.\nLIIKETOIMET KANARIANSAARTEN, CEUTAN JA MELILLAN KANSSA:\nOnko Kanariansaarilla, Ceutassa ja Melillassa asuvien yritysten ja yksityisten tai oikeushenkilöiden maksettava ALV:tä?\nErityisen verojärjestelmän mukaan Kanariansaaret, Ceuta ja Melilla eivät kuulu EU-alueeseen. Siitä johtuen kaikista ostoista, joiden laskutus ja toimitukset tapahtuvat näillä alueella, ei tarvitse maksaa ALV:tä.\nPitääkö yritysten ja yksityisten tai oikeushenkilöiden, jotka asuvat Kanariansaarilla, Ceutassa tai Melillassa, maksaa ALV:tä, jos tuotteiden toimitus on Manner-Espanjaan, Baleaareille tai muuhun Euroopan unionin maahan?\nKyllä, jos lasku on lähetettty Kanariansaarilta, Ceutasta tai Melillasta, mutta tuotteet eivät poistu EU:n alueelta, Espanjassa olemme lain mukaan velvoitettuja veloittamaan ALV:n.\nOnko ALV:n lisäksi muita veroja, jotka on maksettava siinä tapauksessa, että toimitus tapahtuu Kanariansaarilla, Ceutassa tai Melillassa?\nTässä ostos-/lähetystavassa tulli saattaa soveltaa muita veroja jokaisen alueen käytännön mukaan.\nPitääkö maksaa ALV:tä BigBuylle dropshipping-lähetyksistä asiakkaille Kanariansaarille, Ceutaan tai Melillaan, joilta minä en ole veloittanut ALV:tä?\nSinun ei kuulu maksaa ALV:a, koska tätä pidetään vientinä.\nHuomioithan, että jos et ole rekisteröitynyt espanjalaiseksi maastaviejäksi, et voi dropshipata Kanariansaarille, Ceutalle tai Melillaan. Ainoa tapa lähettää nämä tuotteet on lähettää tilaus ensin varastollesi ja sitten lähettää asiakkaalleesi. Jos teit tilauksen näihin kohteisiin vahingossa, tilauksesi peruutetaan ja hyvitetään.\nTASAUSVERO (vain Espanjassa)\nMikä on tasausvero ja kuka joutuu sitä maksamaan?\nTasausvero on erityinen verojärjestelmä. Se on pakollinen kaikille jälleenmyyjille, jotka eivät tee mitään muutoksia tuotteisiin, joita he myyvät, eli yksityisyrittäjinä toimivat kauppiaat, jotka myyvät lopulliselle asiakkaalle. Sekä yksityisyrittäjinä toimivat yksityishenkilöt että yhteisomistajat ovat tasausveron alaisia.\nMikä on tasausveron merkitys?\nJälleenmyyjien on maksettava ALV-taksa, joka on hieman korkeampi mutta heidän ei tarvitse lähettäää ALV-palautuksia veronviranomaisille. Näin maksat ALV:si suoraan toimittajallesi, mikä huomattavasti yksinkertaistaa prosessia. Se koskee vain tavaroita tai tuotteita, ei palveluja. Jälleenmyyjän on ilmoitettava toimittajalle (BigBuy) tästä myynnin tasausverojärjestelyn sisällyttämisestä laskuihin.\nEspanjan Kuninkaallisen lakiasetuksen 20/2012 mukaiset keinot, joilla taataan budjetin tasapaino ja tuetaan kilpailua, joihin sisältyvät ALV:n korotus, tasausveron taksat 1. syyskuuta 2012 lähtien ovat seuraavat: :\n•5,2 % tuotteille, joiden yleinen ALV-taksa on 21%;\n•1,4 % tuotteille, joiden vähennetty ALV-taksa on 10%; ja\n•0,5 % tuotteille, joiden runsaasti vähennetty ALV-taksa on 4%;\nMiten tasausvero maksetaan BigBuylla?\nTätä erikoisjärjestelmää käyttävien etu on se, että BigBuyn verkkosivut on perustettu tämän tyyppisen verotuksen mukaan. Tilinluomisprosessissa BigBuylle sinun on valittava ”Kyllä, olen verovelvollinen” -kohta. Jos olet jo luonut tilin, ota yhteyttä BigBuy Hallinto-osastoon.


45,5 m² Rantatie 43 A3, 33250 Tampere Kerrostalo Kaksio myynnissä - Oikotie 15854114\nMyytävät asunnot Tampere Santalahti Rantatie 43 A3, 33250 Tampere\n197 000 €45,5 m²\nRantatie 43 A3, Santalahti, Tampere2h+kt\nTässä 2. kerroksen 45,5 neliöisessä kaksiossa on sisäpihalle päin avautuva lasitettu asuntoterassi ilta-auringon suuntaan. Pohjaratkaisu on suunniteltu elämän helppous ja käytännöllisyys edellä eli tässä asunnossa on tilava, erillinen vaatehuone ja tehokas kaksioviratkaisu makuuhuoneessa avaruutta tuomaan. Asuntoon kuuluu lisäksi huoneistokohtainen irtaimistovarasto ja taloyhtiöllä on kaksi yhteistä ulkoiluvälinevarastoa ja lastenvaunuvarasto. Yhtiöön rakentuvan autohallin autopaikat myydään omina, erillisinä osakkeinaan.\nRantatie 43 A3, 33250 Tampere\n59 422 €\n4 329,67 € / m2\n137 578 €\n268,17 € / kk\nArvioitu rahoitusvastike ensimmäisen noin 2 vuoden ajan 99,82 € / kk sisältää lainan korot (ei lainan lyhennystä). Arvioitu rahoitusvastike tulee olemaan noin 2 vuoden jälkeen valmistumisesta 624,96 € / kk sisältää lainan koron ja lainan lyhennykset. Vesimaksu 20 € / hlö / kk on ennakkomaksua, joka tasataan omaa kulutusta vastaavaksi asunnon mittarilukemaan perustuen. Tontin vuokravastike on 88,73 €.\n88,73 € / kk


Huonekalujen entisöijä on käsityöläinen, joka pyrkii kunnostamaan esineen alkuperäiseen asuunsa. Työssä tarvitaan mm. puusepän, koristeveistäjän, koristemaalarin ja verhoilijan taitoja. Monet huonekalujen entisöijät toimivat yrittäjinä. Käsityötaitojen lisäksi ammatissa on hallittava perinteiset materiaalit ja menetelmät. Työssä tarvitaan tarkkuutta ja kärsivällisyyttä.\nKunnostus alkaa puunosista. Vanhan puun paikkaamisessa on omat niksinsä, sitä ei esimerkiksi saa korjata uudella puulla, sillä eri-ikäinen puu elää eri tavoin. Vioittuneet koristeosat korjataan tai tehdään kokonaan uudestaan.\nNykyisin entisöijät käyttävät usein alihankkijoita apunaan tai sitten pari kolme eri alojen koulutuksen saanutta henkilöä työskentelee yhdessä. Näin opit täydentävät toisiaan. Joskus tehdään myös tavanomaisia maalaus- ja remonttitöitä.\nEntisöijän työkaluja ovat myös porat, taltat, koristeveistäjän veistoraudat, meisselit, vasarat ja muut puusepän työkalut. Joukossa on myös perinteisiä erikoistyökaluja. Maalaustöitä varten on siveltimiä, rättejä, maalipurkkeja, liuottimia, pigmenttiaineita yms.\nTyö tehdään yleensä päiväsaikaan, mutta kiinnostava yksittäinen työ saattaa kiehtoa entisöijää niin, että siitä tulee haaste, jonka voittamisessa ei lasketa työtunteja.\nMonipuoliset käsityötaidot ovat ammatissa välttämättömyys. Huonekalujen entisöijän on hallittava myös perinteiset materiaalit ja menetelmät.\nErilaiset allergiat (puupöly, kemikaalit) voivat olla este ammatissa toimimiselle.\nAlalle soveltuvia tutkintoja ovat käsi- ja taideteollisuuden perustutkinto, artesaani, jossa on suuntauduttu puualaan, verhoilu- ja sisustusalan perustutkinto, pintakäsittelyalan perustutkinto ja puualan perustutkinto.\nTutkinnot voidaan suorittaa myös näyttötutkintoina ja oppisopimuskoulutuksena.\nNäyttötutkintoina voidaan suorittaa mm. kultaajakisällin, puusepänalan, restaurointikisällin ja verhoilijan ammattitutkinnot sekä kultaajamestarin, puusepänalan, restaurointimestarin ja verhoilijamestarin erikoisammattitutkinnot.\nK�sity�alaKäsityöala on maamme väkilukuun suhteutettuna merkittävä työllistäjä työllistäen suoraan noin 14 000 henkeä, esimerkiksi muotoilijoita, kultaseppiä jne.Lisäksi käsityöala työllistää välillisesti esimerkiksi käsityötuotteita myyvissä liikkeissä ja matkailualalla. Yhteensä käsityötoimialat työllistävät maassamme noin 21 000 henkeä.\nKäsityöläiset työllistyvät pääasiassa käsityöalan yrittäjinä, useimmat omissa toiminimiyrityksissään ammatinharjoittajina. Käsityöala on pienyritysvaltainen toimiala, jolla toimii arviolta noin 9 000-10 000 yritystä. Suurin osa alan yrityksistä työllistää yhdestä kahteen ammattilaista. Palkattua henkilökuntaa on vain suurimmilla yrityksillä.\nKäsityöläinen joutuu pitkälti itse luomaan oman työpaikkansa. Työllistymiseen vaikuttavat sekä ammattitaito että kyky myydä omia tuotteita ja palveluja. Käsityöläiset tekevät toisinaan ammatinharjoittamisen ohessa muuta työtä, joka voi olla esimerkiksi oman alan opetustyötä.


Kiira Korpi ja Arthus Borges erosivat: ”Olemme kiitollisia meidän hienosta tarinasta” – Stara\nViihdeuutiset 23.6.2021, 14:40 · Tim Isokivi\nKilpauransa päättänyt suomalainen taitoluistelija Kiira Korpi on eronnut aviomiehensä Arthus Borgesin kanssa. Taitoluistelija paljasti uutisen avioerosta Instagram-julkaisussaan, jossa pari nähdään katseleassa toisiaan hymyillen. 29-vuotiaan Korven mukaan hän ja Borges pysyttelevät ystävinä.\n– Meidän upea yhteinen matka pariskuntana ja avioparina on tullut päätökseen. Yhdentoista vuoden aikana olemme oppineet hurjasti toisistamme sekä itsestämme. Olemme nauttineet yhdessä elämästä ja olemme kiitollisia meidän hienosta tarinasta sekä upeasta ystävyydestä, jolle ei ole mitään syytä koskaan loppua, Kiira Korpi kirjoitti.\n– Molemminpuolinen arvostus on syvä ja toivomme toisillemme vain hyvää. Tämä on tietenkin myös vaikeaa ja surullista ja siksi toivomme yksityisyyttä asian suhteen, julkaisu jatkui.\nTaitoluistelun viisinkertaisena suomenmestarina ja kolminkertaisena EM-mitalistina tunnettu Kiira Korpi ja Italiassa mallina työskentelevä Arthus Burges alkoivat tapailemaan vuonna 2010. Pariskunta meni naimisiin Italian Comossa huhtikuussa 2018.


Narva Cup - Savonlinnan Verkkopalloseura\nVirossa käynnissä oleva Narva Cup turnaus alkoi Juho-Ericin kannalta lupaavasti kun hän eteni toiselle kierrokselle voittamalla virolaisen Denis Maijorovin selvin numeroin 6-0, 6-1. Toisella kierroksella vastassa on liettualainen Tauras Mickus. Juhon nelinpelipari Andreas Sillaste hävisi eilen oman ensimmäisen kierroksen ottelunsa puolalaiselle Michal Wlodarczyk:lle. Michal on Juholle tuttu kaveri, sillä pojat pelasivat yhdessä nelinpeliä Maltan TE-kisoissa viime kesänä. Huomenna onkin vuorossa nelinpeliottelu, vastassa on latvialaispari Artjoms Afanavsjevs/Reinis Kupfers.\nPoikien nelinpeliottelut käynnistyivät tänään Narvassa. Juhon ja Andyn yhteistyö sujui mallikkasti, kun he selvittivät tiensä toiselle kierrokselle kahdessa erässä lukemin 6-3, 6-2. Torstain aamupäivällä Juho pelaa kaksinpelien toista kierrosta, missä hän tavoittelee paikkaa puolivälieriin. Iltapäivällä pojat kohtaavat nelurissa ykkössijoitetut venäläiset Makar Elesin / Grigori Shebekin.\nJuho-Ericin kaksinpelien toisen kierroksen ottelu oli n. 2,5 tuntia kestänyt tasaväkinen taistelu, joka päättyi lopulta Tauras Mickus:n hyväksi 5-7, 6-3, 6-4. Juho kertoi, että hän pelasi ihan hyvin ja omalla tasolla, mutta vastustaja oli tällä kertaa parempi. Pienoinen pettymys kääntyi jo muutamaa tuntia myöhemmin iloksi kun Juho ja Andy päihittivät nelinpelissä ykkössijoitetut venäläispojat kahdessa erässä lukemin 6-4, 6-4 ja näin etenivät semifinaaleihin.\n← Lisää kokemusta kansainvälisiltä kentiltä\nNarva Cupista nelinpeli hopeaa →